title: Kansojen taulu

text: Raamatun mukaan Seemin poikia ja pojanpoikia olivat:


title: Kansojen taulu

text: Arpaksadin jälkeläisistä mainitaan Kansojen taulussa edelleen seuraavat:Raamatun mukaan Pelegin jälkeläisiin kuului viidennessä polvessa myös Abram eli Abraham, Abrahamia pidettiin juutalaisten, mutta poikansa Ismaelin kautta myös ismaelilaisten, pohjoisarabialaisten paimentolaisheimojen, tai jopa kaikkien arabien, sekä pojanpoikansa Eesaun kautta lisäksi edomilaisten kantaisänä. Toisaalta myös Joktania poikineen on pidetty eräiden arabiheimojen kantaisänä.


title: Kansojen taulu

text:
Ajanlaskumme ensimmäisellä vuosisadalla Flavius Josephus oli yksi ensimmäisistä, joka yritti samastaa ensimmäisen Mooseksen kirjan 10. luvussa mainitut nimet muista yhteyksistä tunnettuihin kansoihin. Hän käsitteli asiaa teoksensa "Antiquitas" ensimmäisen kirjan 6. luvussa, ja hänen samastuksensa muodostivat perusteen useimmille myöhempien kirjoittajien tulkinnoille. Hänen mukaansa Kansojen taulun eri henkilöistä polveutuvat seuraavat kansat:
Hippolytos Roomalainen (k. n. 234), jonka aikakirja on säilynyt useina latinalaisina ja kreikkalaisina jäljennöksinä , teki oman yrityksensä samastaa 1. Mooseksen 10. kirjassa mainitut nimet tuntemiinsa kansoihin. Osittain hänen käsityksensä oli yhtäpitävä Josephuksen kanssa, mutta poikkesi siitä seuraavien osalta:Hippolytoksen käsityksiä seurasivat monet myöhemmät kirjoittajat kuten Valentinus teoksessaan "Vuoden 354 aikakirja", Epifanios teoksessaan "Panarion" noin vuodelta 375, "Chronicon Paschale" noin vuodelta 627, georgialainen Movses Kaghankatvatsi 600-luvulla teoksessaan "Albanian historia" ja Johannes Skylitzes noin vuonna 1057 teoksessaan "Historian synopsit".


title: Kansojen taulu

text: Hieronymus laati Josephuksen samastuksista parannellun laitoksen noin vuonna 390 teoksessaan "Heprealaisia kysymyksiä Genesiksestä". Hänen luettelonsa on muutoin lähes yhtäpitävä Josephuksen kanssa, mutta eroaa siitä seuraavissa kohdin:Isidorus Sevillalainen hyväksyi teoksessaan "Etymologiae" useimmat Hieronymuksen samastukset, kuitenkin seuraavin muutoksin:Isidoruksen Jaafetin pojille esittämän samastuksen toisti Nennius teoksessaan "Historia Britonum". Myös monet myöhäiskeskiajan oppineet omamsuivat Isidoruksen käsitykset siihen saakka, kunnes suuret löytöretket antoivat aihetta uusiin teorioihin. Esimerkiksi vuonna 1571 Benito Arias Montano yhdisti Mesekin Moskovaan ja Ofirin Peruun.


title: Kansojen taulu

text: Aikoinaan jotkut eurooppalaiset oppineet, esimerkiksi John Webb (1611–1672), pitivät myös Kiinan ja Intian kansoja Seemin jälkeläisinä. Sekä Webb että ranskalaiset, figuristiseen koulukuntaan kuuluneet jesuiitat 1600-luvun lopulla ja 1700-luvun alussa menivät pidemmällekin ja samastivat keisari Yaon, yhden Kiinan myyttisistä muinaisista hallitsijoista itseensä Raamatun Nooaan.


title: Kansojen taulu

text: Sitä vastoin jesuiitta Athanasius Kircher arveli 1600-luvulla, että kiinalaiset polveutuisivat muinaisista egyptiläisistä ja olisivat näin ollen Haamin jälkeläisiä.


title: Kansojen taulu

text: Afrikkalaisia on vanhastaan pidetty Haamin jälkeläisinä, suurinta osaa heistä hänen poikansa Kusin kautta. Monet itäafrikkalaiset kansat ja jorubat pitävät nykyäänkin itseään Haamin jälkeläisinä. Jo 800-luvulla juutalainen kielitieteilijä Judah ibn Quraysh piti seemiläisiä ja Kuušilaisia kieliä toistensa sukulaisina. Nykyajan kielitieteilijät yhdistävät nämä kaksi kieliryhmää sekä egyptin kielen, berberikielet, omoottiset ja tšadilaiset kielet afroaasialaiseksi eli "seemiläis-haamilaiseksi" kielikunnaksi, jonka muista alaryhmistä kuin seemiläisistä käytetään vanhastaan yhteisnimitystä haamilaiset kielet.


title: Kansojen taulu

text: Afrikan keski- ja eteläosien kielet sitä vastoin kuuluvat muihin kielikuntiin. Aikoinaan laajalti kannatetun mutta nyttemmin hylätyn haamilaisen teorian mukaan ne sivistykseen viittaavat piirteet, joita eteläisenkin Afrikan kansoilla oli todettavissa, olisivat kulkeutuneet alueelle Pohjois- ja Itä-Afrikan haamilaisten kansojen välityksellä. Tällaisiin, yleensä selvästi rasistisiin teorioihin kuuluu myös Speken 1800-luvulla esittämä väite, että tutsit olisivat haamilaisia ja siten synnynnäisesti korkeammalla tasolla kuin alueen muut kansat.


title: Kansojen taulu

text: Ruotsalainen piispa ja historioitsija Johannes Magnus väitti 1500-luvulla, että Magog, Jaafetin poika, muutti 88 vuotta vedenpaisumuksen jälkeen Ruotsiin, ja yksi hänen pojistaan olisi ollut Ruotsin ensimmäinen kuningas. Hänen teoriansa Ruotsin muinaishistoriasta hyväksyttiin Ruotsissa aikoinaan yleisesti, ja se on vaikuttanut Ruotsin kuninkaiden järjestysnumeroihinkin.


title: Kansojen taulu

text: Vielä pidemmälle meni 1600-luvun lopulla Olof Rudbeckus vanhempi teoksessaan "Atlantica". Hän samasti Ruotsin Platonin mainitsemaan Atlantikseen ja väitti sitä sivistyksen kehdoksi ja monien kansojen alkukodiksi, jossa Jaafetin jälkeläiset olisivat muinaisina aikoinaan asuneet ja josta muut Euroopan ja vieläpä muutamat Pohjois-Afrikankin kansat olisivat lähtöisin.


title: Niklas Österlund

text: Niklas Österlund oli HC TPS:n eli Turun Palloseuran toimitusjohtaja. Hänet valittiin toimitusjohtajaksi 19. marraskuuta vuonna 2012. Österlund on kauppatieteen maisteri ja toiminut Turun Seudun Osuuspankin palveluksessa noin vuodesta 2004.


title: Josep Bonaplata

text: Josep Bonaplata i Corriol (1795-1843) oli katalonialainen liikemies. Hänet tunnetaan miehenä, joka toi höyrykoneen Espanjaan.


title: Josep Bonaplata

text: Bonaplata matkusti nuorena Englantiin tutustumaan tekstiilitehtaisiin ja höyrykoneen käyttöön. Palattuaan Barcelonaan vuonna 1832 hän perusti kahdeksan kumppaninsa kanssa yrityksen nimeltä "Bonaplata, Rull, Borell ja kumppanit". Yritys valmisti sekä tekstiileitä että automaattisia kutomakoneita. Se kehräsi ja kutoi puuvilla ja pellavaa ja valmisti koneita kaikkii työvaiheisiin. Tekstiilialan työntekijät arvasivat että teollinen vallankumous veisi heiltä työpaikat, ja polttivat tehtaan vuonna 1835. Tuohon aikaan yrityksessä oli 600 työntekijää.


title: Josep Bonaplata

text: Josep Bonaplata lähti kahden kumppaninsa kanssa Madridiin ja perusti sinne konepajan. Hänen poikansa käytti alkuperäisen tekstiilitehtaan jäljelle jääneet osat ja perusti Barcelonaan uuden yrityksen.


title: Turun Seudun Osuuspankki

text: Turun Seudun Osuuspankki on turkulainen OP-finanssiryhmään kuuluva osuuspankki. Se tukee turkulaista urheiluseura Turun Palloseuraa ja on sen pääyhteistyökumppani.' Konttoreita on 11, ja pankki toimii Turun, Kaarinan, Liedon, Naantalin, Paraisten, Raision, Ruskon ja Vehmaan kuntien alueilla.


title: New World

text: New World voi viitata ainakin seuraaviin:


title: Museoneuvos

text: Museoneuvos on Suomessa tasavallan presidentin myöntämä arvonimi, joka kuuluu 7. ryhmään. Arvonimestä maksettavan veron määrä on joko .


title: Museoneuvos

text: Arvonimi myönnettiin ensimmäisen kerran vuonna 1986. Vuosien 1918–2013 aikana museoneuvoksen arvonimi on myönnetty kahdeksalle henkilölle.


title: Kunnanjohtaja (arvonimi)

text: Kunnanjohtajan nimi ja arvo on Suomessa tasavallan presidentin myöntämä arvonimi, joka kuuluu 8. ryhmään. Arvonimestä maksettavan veron määrä on joko .


title: Kunnanjohtaja (arvonimi)

text: Arvonimi myönnettiin ensimmäisen kerran vuonna 1972. Vuosien 1918–2013 aikana kunnanjohtajan arvonimi on myönnetty 15 henkilölle.


title: Samuil

text: Samuil voi viitata ainakin seuraaviin henkilöihin:


title: Kaupunginjohtaja (arvonimi)

text: Kaupunginjohtajan nimi ja arvo on Suomessa tasavallan presidentin myöntämä arvonimi, joka kuuluu 4. ryhmään. Arvonimestä maksettava vero on joko .


title: Kaupunginjohtaja (arvonimi)

text: Arvonimi myönnettiin ensimmäisen kerran vuonna 1948 Viipurin kaupunginjohtaja Arno Tuurnalle. Vuosien 1918–2014 aikana kaupunginjohtajan arvonimi on myönnetty 20 henkilölle.


title: Helmisuohaukka

text: Helmisuohaukka ("Circus assimilis") on haukkojen heimon kuuluva petolintu. Sitä tavataan Australiassa ja Indonesiassa, vaelluslintuna myös Itä-Timorilla.


title: Helmisuohaukka

text: Sitä tavataan hyvin laajalla alueella, ja populaatio on suuri ja vakaa.


title: Helmisuohaukka

text: Sen elinpiiriä ovat viljellyt alueet, lauhkeat, subtrooppiset ja trooppiset kuivat heinäarot ja pensastot 1 500 metrin korkeuteen.


title: Emilio Mola

text: Don Emilio Mola y Vidal (Espanjan grande ja Molan herttua, 9. kesäkuuta 1887 Placetas, Kuuban kenraalikapteenikunta – 3. kesäkuuta 1937 Alcocero, Espanja) oli espanjalainen kenraali ja aatelinen. Hän oli maan sisällissodan merkittävimpiä kansallismielisten sotilaskomentajia sekä yksi sodan syttymiseen johtaneen sotilasvallankaappauksen alullepanijoista. Hänet tunnetaan myös termin "viides kolonna" keksijänä.


title: Emilio Mola

text: Ennen Espanjan sisällissotaa Mola oli mukana Regulares-joukoissa Rifin sodassa, jota käytiin nykyisen Marokon pohjoisosassa sijainneessa Rifin tasavallassa. Tämän jälkeen hän toimi Espanjan Marokkoon sijoitetun Afrikan armeijan komentajana. Vuonna 1936 Espanjan toisen tasavallan hallitus siirsi Molan prikaatinkomentajaksi Pamplonan kaupunkiin estäkseen häntä suunnittelemasta sotilasvallankaappausta.


title: Emilio Mola

text: Emilio Mola kuoli Airspeed Envoy -matkustajakoneen maahansyöksyssä ollessaan matkalla Vitoria-Gasteizin kaupunkiin. Lempinimellä "el Director" tunnetun Molan kuolinpaikka Alcocero nimettiin vuonna 1938 uudelleen hänen mukaansa Alcocero de Molaksi.


title: The Teasers

text:
The Teasers on suomalainen rautalankayhtye. Yhtye esiintyi vuosina 1963-1965. Yhtye on tekemässä come backin keväällä 2014.
The Teasers, – rautalankabändin tarina alkaa vuodesta 1962, kun kaverukset Helsingin Pajamäestä Esa Malm ja Pekka Aalto oli saanut ruinattua kitarat.  Musiikkikipinän herätti aluksi Elvis, mutta Duane Eddy’n ja The Shadows ’in levyt sai aikaan kitaravimman. Huippuna oli v 1962 Jerry Williamsin ja The Violents’ien vierailu Helsingin Expo-hallissa, jonka jälkeen pojat halusivat itsekkin olla oikea rautalankabändi. He ostivat Höfner-kitarat Aron Soittimesta Fredalta ja Geloso-vahvistimen ja ämyrit Radio Mikrosta Yrjönkadulta.
Kaiutinkaapin he rakensivat itse lastulevystä. Ääntä siitä lähti, mutta heikkona puolena oli sen paino. Sen kantamiseen tarvittiin aina kaksi heppua.


title: The Teasers

text: Harjoittelu aluksi tapahtui Pajamäessä sijaitsevan talon autotallissa. Soitto oli tuolloin varsin äänekästä, minkä takia rämpyttäjiin suhtauduttuun tympeästi. Soittajista ja melusta valitettiin talonmiehelle, että pojat metelillään kiusaavat vanhoja ihmisiä. Näin syntyi heti tyylikäs nimi: Kiusaajat eli The Teasers.


title: The Teasers

text: Kuvassa vas. Pekka Aalto, Esa Malm, Antti Korhonen ja Rauno Helsi.


title: The Teasers

text:
Vuonna 1963 joukkoon liittyi soolokitaristiksi Rauno Helsi ja rumpaliksi Antti Korhonen, Töölöstä. Pekka Aalto ryhtyi komppaamaan ja hetken
ihmettelyn jälkeen Esa Malm hankki bassokitaran. Näin syntyi alkuperäinen rautalankabändi The Teasers. Teasers-jengiin kuulunut Shadows-fani Raimo Holopainen järkkäsi bändille treenikämpän Vilhovuorenkadulta, Sörkasta.


title: The Teasers

text:
Keikkoja bändi sai kouluista mm. koulubileissä ja säännöllisesti sunnuntai-iltapäivisin vuoroviikoin The Steelers -rautalankabändin kanssa Hämäläisten talolla eli Hämiksellä (nyk. Tavastia) Eeva ja Olavi Niemisen tanssikurssien jälkeen. He esiintyivät kerran
jopa Linnanmäen ulkoilmalavalla. Suurin yleisömäärältään ollut keikka oli Messuhallissa (vanha messuhalli).


title: The Teasers

text:
Ohjelmisto käsitti tietysti Emman ja Kolme kitaraa sekä perusshadows-biisejä Apassista  In the moodiin. Lisäksi ohjelmistossa oli muutama
perusrokkibiisi laulettuna. Pekka Aalto hoiti laulupuolen.


title: The Teasers

text: Vuoden aikana jengiin mukaan tuli manageroimaan Jukka ”Tossu” Hietanen.


title: The Teasers

text: Vuoden 1964 puolella The Beatles ja muut laulavat yhtyeet valtasi nuorison ja Teasersinkin tarvitsi vahvistaa laulupuolta. Bändiin liittyi laulajaksi Kari Juselius, joka käytti estradinimeä Ray. Rayn bravureita olivat Cliff Richardin ja The Beatlesien hitaat balladit. Ray & The Teasers esiintyi kesän 1964 aikana Helsingin lisäksi myös Itä-Suomessa. Loppuvuodesta komppikitaristiksi tuli Maunulasta Pauli Sirviö.


title: The Teasers

text:
Vuonna 1965 laulaja vaihtui, kun solistiksi tuli Cary alias Esa Simonen. Hän laajensi ohjelmistoa huomattavasti samalla vahvistaen bändiä.
Ohjelmistoon Beatlesien lisäksi tuli Rolling Stones, The Kinks, The Animals, biisejä. Vielä kun rumpuihin tuli Petteri Snell, joka oli kannuksensa hankkinut mm. The Esquires -yhtyeessä, niin The Teasers oli elämänsä kunnossa.


title: The Teasers

text: Bändistä muotoutui myös varsinainen show-bändi. Tavanomaisen rautalankabändin heilumisen sijasta keikoilla alkoi tapahtua. Cary osasi ensinnäkin katsekontakteillaan hurmata lavan edustan tytöt heti jo ennen ensimmäistäkään biisiä. Lavalla hän taitavana voimistelijana seisoi ja käveli käsillään ja soolojen aikana heitti pari kärrynpyörää, jolloin huutomyrsky katsomossa oli ylimmillään.


title: The Teasers

text:
Keväällä The Teasers osallistui Oy Yleisradio Ab:n järjestämiin Pop-65 kitara Suomen mestaruuskilpailuihin. Kilpailussa he esittivät kolme biisiä. Ensimmäiseksi maunulalaisen Jarno Sarjanen laulun ”Menneet Päivät” suomeksi osoittaen, että ohjelmisto on omaperäistä. Toisena The Shadows-yhtyeen jatsahtavan biisin ”Nivram”, jossa on pitkähkö bassosoolo. Tällä bändi osoitti ohjelmiston monipuolisuuden. Viimeisenä oli Chuck Berryn biisi Round and Round Rollarien coverin mukaisesti. Tässä biisissä Cary antoi palaa, laulun lisäksi käsillä kävelyä ja pitkä
vauhdikas kärrynpyöräsarja soolon aikana. Tuomareista Jorma Weneskoski ja [[Markku Veijalainen]] antoivat kympin, muut ysin. The Teasers tuli kisassa toiseksi ja laulusolistillista bändeistä he olivat parhaat.


title: The Teasers

text:
Kilpailu nauhoitettiin studiossa ja taltiointi esitettiin TV:ssä Vappuna 1965. Palkinnoksi Yle antoi hopeanväriset tarrat kuin mitalit. Mutta mikä parasta bändi sai tv-esiintymisiä mm. Nuorten Tanssihetkeen ja Weneskoskelta keikkoja. Kohokohtia keikoilla oli mm esiintyminen
suositun The Renegades -yhteen kanssa vuorotellen.


title: The Teasers

text:
Esiintymisiä oli Helsingissä mm. Linnamäen Rondossa. Kesällä The Teasers teki lähes unelmakiertueen Pohjois-Suomeen. Puuhamiehenä toimi Jukka ”Tossu” Hietanen ja hänen Show-tuotantoyhtiönsä. Keikkoja oli yhteensä reilut 30. Tanssipaikan järjestäjät tanssi-ilmoituksissaan kertoivat: ”Tänään suurtansseissa soittaa suuren sensaatiomaisen menestyksen saavuttanut The Teasers-yhtye Helsingistä” (Meltaus 31.8.1965), Ounasvaara:
”Huom! Ensimmäistä kertaa paikkakunnalla huippuluokan kitarayhtye”. ”Hietasaaressa soittaa Suomen Rolling Stonesit – The Teasers – twistiä ja shakea”. ”Uusintavierailu: Nuorison toiveilta – Suomen Rolling Stonesit – Helsingin suosituin POP ja IN-yhtye. Pelkosenniemi 3.8.1965 ”Helsinkiläinen sensaatiomainen show-yhtye –The Teasers”, jne.


title: The Teasers

text: Vuonna 1966 isänmaa kutsui poikia palveluun ja bändi hajosi. Näin kävi varmaan monelle muullekkin skittabändille.


title: The Teasers

text: Cary alias Esa Simonen jatkoi laulajauraa taiteilijanimellä Robin menestyksellisesti vuosikymmeniä levyttäen mm kilpailukappaleen ”Menneet Päivät”.


title: The Teasers

text:
Myös soolokitaravirtuoosi Rauno Helsi on jatkanut soittouraansa useissa eri yhtyeissä, mm kuuluisassa rautalankaorkesterissa
The Saints (suomalainen yhtye) ’issa. Tässä rautalankayhtyeessä soitti myös hänen veljensä Reima bassoa.


title: The Teasers

text: Nyt Rauno Helsi on herättänyt The Teasers bändin 50 vuoden pituisesta ruususen unesta ja rautalankabändi The Teasers on taas lähdössä keikkalavoille vaalimaan rautalankaperinteitä.' "Uudessa The Teasers"' –yhtyeessä soittavat Rauno Helsi, soolokitara, Reima Helsi, basso, Markku Eronen, rytmikitara ja Jan Koski, rummut. Ohjelmistona on rautalankaa ja rock and rollia.


title: 2006 QH181

text: 2006 QH on transneptuninen kohde, jota pidetään todennäköisenä kääpiöplaneettana ja hajanaisen kiekon osana.


title: Litiumtetrametyylipiperididi

text: Litiumtetrametyylipiperididi eli LTMP (CHNLi) on 2,2,6,6-tetrametyylipiperidiinin litiumsuola. Yhdiste on erittäin voimakkaasti emäksinen ja sitä käytetään emäksenä orgaanisissa synteeseissä.


title: Litiumtetrametyylipiperididi

text: Litiumtetrametyylipiperididi on erittäin vahva emäs ja sen pK-arvo tetrahydrofuraaniliuoksessa on 37,3. Se on hyvin reaktiivinen ja jopa sen liuokset voivat syttyä ilman vaikutuksesta palamaan. Yhdiste liukenee hiilivetyihin, kuten heksaaniin, ja eettereihin kuten dietyylieetteriin ja tetrahydrofuraaniin.


title: Litiumtetrametyylipiperididi

text: Monien muiden orgaanisten litiumyhdisteiden tavoin litiumtetrametyylipiperidi muodostaa liuoksissa aggregaatteja. Hiilivedyissä yhdiste esiintyy joko syklisena trimeerinä tai tetrameerina, joista tetrameerinen muoto on yleensä vallitseva. Eetteriliuoksissa se esiintyy dimeerinä tai monomeerina.


title: Litiumtetrametyylipiperididi

text: Litiumtetrametyylipiperididiä valmistetaan n-butyylilitiumin ja 2,2,6,6-tetrametyylipiperidiinin välisellä reaktiolla.


title: Litiumtetrametyylipiperididi

text: Litiumtetrametyylipiperididi on hyvin vahvasti emäksinen, mutta monista muista emäksistä poiketen se ei ole steerisestä esteestä johtuen nukleofiilinen ja tämän vuoksi sillä on käyttöä orgaanisessa synteesissä. Yhdiste kykenee poistamaan protonin jopa hiileltä ja muodostaa aromaattisia, heteroaromaattisia tai alifaattisia karbanioneja. Erityisen käytetty litiumtetrametyylipiperididi on enolaattien valmistuksessa ja sitä käytettäessä muodostuu pääasiassa E-stereokemian omaavia enolaatteja.


title: Lätkä lentää

text: ”Lätkä lentää” on jääkiekkoseura Saimaan Pallon kannatuslaulu, jonka levytti alun perin Erkki Liikanen vuonna 1981.


title: Lätkä lentää

text: Kappaleen sävelsi ja sovitti Heikki Annala ja sanoitti lappeenrantalainen Heikki Hopponen SaiPan silloisen toiminnanjohtajan Sirkka-Liisa Rantsin tilauksesta. Alkuperäisen version esitti Erkki Liikanen taustallaan helsinkiläismuusikoista koottu Lätkä-Lasset-yhtye. Kappaleesta äänitettiin myös instrumentaaliversio, jossa soitti kitaristi Taisto Wesslin. Kappaleet julkaistiin SaiPan kustantamalla vinyylisinglellä vuonna 1981.


title: Lätkä lentää

text: Imatralainen Osmo’s Cosmos -yhtye on sittemmin tehnyt kappaleesta kaksi versiota. Vuoden 1997 versiossa mukana on myös kitaristi Jarmo Nikku, ja vuoden 2008 versiossa taustalaulajina ovat Marko Annala, Jouni Hynynen ja Antti Hyyrynen.


title: Lätkä lentää

text: Kappaleen uusimman version teki Hockey Club Lepran Sonnit eli HC LeSo vuonna 2015. Kokoonpanoon kuului Anal Thunderin, Kotiteollisuuden, Mokoman ja Stam1nan jäseniä, Laineen Kasperi sekä SaiPan edustusjoukkueen kuoro. Kappaleen äänitti ja miksasi Miitri Aaltonen.


title: Lätkä lentää

text: Liikasen ja Osmo’s Cosmosin versiot ovat mukana SaiPan 60-vuotisjuhlakauden kunniaksi vuonna 2008 julkaistulla levyllä. Jälkimmäinen Osmo’s Cosmosin versioista on julkaistu myös "Sydän on sinivalkoinen – sinivalkoista lätkämusaa" -kokoelma-albumilla (2009). Kappaleet soivat myös jokaisessa SaiPan kotiottelussa.


title: Mina (laulaja)

text: Mina (o.s. Mina Anna Maria Mazzini, s. 25. maaliskuuta 1940 Busto Arsizio) on yksi kaikkien aikojen menestyneimmistä italialaislaulajista. Mina saavutti vankan suosion Italian television varietee-ohjelmissa ja oli mondial popmusiikin johtohahmoja 1960-luvun puolivälistä 1970-luvun puoliväliin. Hänellä on kolmen oktaavin ääniala.


title: Mina (laulaja)

text: Mina hallitsi Italian myyntilistoja viidentoista vuoden ajan. Hänen tuotannostaan on Italian listoille noussut 77 albumia ja 71 singleä.


title: Mina (laulaja)

text: Minan viimeiset julkiset esiintymiset olivat vuonna 1978, mutta levytysuraa hän on jatkanut senkin jälkeen. Vuonna 1989 hän sai Sveitsin kansalaisuuden. Mina meni naimisiin pitkäaikaisen poikaystävänsä, sveitsiläisen kardiologin Eugenio Quainin kanssa vuonna 2006.


title: Nimiavaruus

text: Nimiavaruus on formaalin kielen symboleja yhteen nippuun sitova määre, joka on käytössä tietojenkäsittelyssä.


title: Nimiavaruus

text: Nimiavaruuksia käytetään tyypillisesti ohjelmointikielissä, tiedostojärjestelmissä ja tietoverkoissa. Ohjelmointikielissä nimiavaruuksia käytetään jäsentämään ohjelmiston sisällä käytettäviä tunnisteita siten, ettei eri konteksteissa käytettyjen nimien välille synny päällekkäisyyksiä. Näin esimerkiksi ohjelman rutiinilla ja muuttujalla voi olla sama nimi. Tiedostojärjestelmissä nimiavaruus mahdollistaa nimien asettamisen tiedostoille sekä kansioille. Tietoverkoissa eri resursseille voidaan vastaavasti antaa nimet, jolloin kommunikointi laitteiden välillä on mahdollista. Samassa nimiavaruudessa ei voi olla samoja nimiä, vaikka ne tarkoittaisivatkin eri asioita.


title: Nimiavaruus

text: Ohjelmointikielissä nimiavaruus osoitetaan nimiavaruuden tunnisteella sekä paikallisella nimellä. Esimerkiksi Javan pakettipohjainen ratkaisu, jossa jokaisella paketilla on oma nimiavaruus, käyttää pistenotaatiota: java.time.Year , jossa osio java.time osoittaa nimiavaruuden (paketti) ja Year lokaalin nimen (instantioitava olio).


title: Nimiavaruus

text: Kaikki ohjelmointikielet eivät tue nimiavaruuksia. Tällaisia ovat mm. C sekä Objective-C.


title: T. V. Soong

text: Soong Tzu-wen (pinyin: Song Ziwen, Wade-Giles: Sung Tzu-wen, tunnettu yleisesti nimellä T. V. Soong; 4. joulukuuta 1894 Shanghai, Kiina – 24. huhtikuuta 1971 San Francisco, Yhdysvallat) oli kiinalainen suurliikemies, joka toimi useissa keskeisissä tehtävissä Kuomintang-puolueen johtamassa Kiinan tasavallan hallinnossa vuosina 1927–1949. Hänen sanottiin olleen yksi aikansa rikkaimmista ihmisistä.


title: T. V. Soong

text: T. V. Soong kuului Kiinan tasavallassa merkittävän aseman saavuttaneeseen Soongin perheeseen. Hänen isänsä oli liikemies Charlie Soong (synt. Han Jiaozhun). T. V. Soongin kolme siskoa menivät kaikki naimisiin Kiinan merkittävimpien miesten kanssa: Soong Ai-ling nai liikemies H. H. Kungin, Soong Ching-ling tasavallan perustajan Sun Yat-senin ja Soong Mei-ling generalissimus Tšiang Kai-šekin.


title: T. V. Soong

text: Soong opiskeli Yhdysvalloissa Harvardin yliopistossa ja palasi Kiinaan vuonna 1917. Hän ryhtyi pian toimimaan rahoitusalalla ja vuodesta 1923 hänestä tuli Etelä-Kiinaa hallinneen Kuomintang-puolueen päärahoittaja. Sun Yat-senin pyynnöstä hän perusti vuonna 1924 Kantonissa Kiinan keskuspankin. Neljä vuotta myöhemmin hän järjesti sen toiminnan uudestaan, jolloin siitä tuli varsinainen valtion keskuspankki. Soongista tuli vuonna 1925 Kuomintang-hallituksen valtiovarainministeri. Hän uudisti Kiinan verotusta ja lakkautti likinin eli Kiinan sisäisen tullimaksujärjestelmän. Vuosina 1928–1930 hän neuvotteli ulkovaltojen kanssa sarjan sopimuksia, joiden avulla Kiina sai takaisin 1800-luvulla menettämänsä oikeuden määrätä itse tullimaksuistaan ja valvoa niiden keräämistä. Soong erosi valtiovarainministerin tehtävästä 1931, mutta hänen vaikutusvaltansa säilyi suurena hänen mittavan omaisuutensa ja kansainvälisten suhteidensa ansiosta. Hän toimi myös lyhyesti pääministerinä syksyllä 1930.


title: T. V. Soong

text: Soong palasi Kiinan hallitukseen vuonna 1936. Kiinan–Japanin sodan aikana hän vastasi maan ulkosuhteista ja toimi vuosina 1942–1945 ulkoministerinä. Hän neuvotteli muun muassa sopimuksen, jolla ulkovaltojen kansalaisten eksterritoriaalioikeudet Kiinassa lakkautettiin. Hän oli myös yksi keskeisistä osallistujista vuoden 1945 San Franciscon konferenssissa, jossa perustettiin Yhdistyneet Kansakunnat. Soong toimi vuosina 1945–1946 kahdesti Kiinan pääministerinä. Vuodesta 1947 hän oli Guangdongin maakunnan kuvernöörinä. Manner-Kiinan jouduttua 1949 kokonaan kommunistien valtaan Soong muutti asumaan Yhdysvaltoihin, jossa hän jatkoi toimintaansa liike- ja pankkialalla. Soongin kuoltua hänen paperinsa lahjoitettiin Stanfordin yliopiston Hoover-instituutille.


title: Enkelinpesän kalliomaalaus

text: Enkelinpesän kalliomaalaus on sijaitsee Saimaan Siikaveden länsirannalla Kannusvuorella olevassa siirtolohkareiden muodostamassa luolamaisessa syvennyksessä Juvalla Etelä-Savossa. Kalliomaalauksen epätavallinen sijainti on herättänyt epäilyjä sen aitoidesta eli onko se kivikaudelta. Maalauksen ilmoitti Risto Salomaa 1990-luvulla, mutta se oli yleisessä tiedossa ainakin 1980-luvulla.


title: Enkelinpesän kalliomaalaus

text: Enkelinpesäksi nimitetään kolmen siirtolohkareen väliin jäävää onkaloa, joka sijaitsee Kannusvuorella Saimaan Siikaveden länsirannalla. Lohkareelta on matkaa Siikaveden rantaan yli 300 metriä ja se sijaitsee yli 50 metriä vedenpinnan yläpuolella. Onkalossa on pidetty suojaa huonolla säällä ja siellä on nykyään poltettu nuotiota. Paikan välittömässä läheisyydessä sijaitsee kesämökki.


title: Enkelinpesän kalliomaalaus

text: Kalliovuoren nimessä oleva ""kannus"" (noidan rumpu) viittaa noituuteen ja rapautuneen siirtolohkareen muodostama onkalo sopisikin seidaksi erikoisen ulkomuotonsa ja kallion päällä olevan sijaintinsa perusteella. Tämän vuoksi maalaus voisi olla myös historialliselta ajalta.


title: Enkelinpesän kalliomaalaus

text: Maalattu alue sijaitsee 1,1 metriä maan pinnasta ja on metrin verran leveä. Maalaus koostuu epämääräisistä kuvioista, joita voidaan pitää kuvioiden katkelmina. Ne eivät muodosta tunnistettavia kuvioita ellei huomioida ehdotusta, että se olisi katkelma ihmishahmosta. Ihminen olisi silloin 80−90 senttimetriä pitkä.


title: Hideaway

text: Hideaway voi tarkoittaa ainakin seuraavia:


title: Major League Baseball -kausi 1934

text: Major League Baseball -kauden 1934 päätteeksi pelatussa World Series -ottelusarjassa kohtasivat Detroit Tigers ja St. Louis Cardinals. Molemmat nousivat liigansa mestareiksi edellisen kauden viidenneltä sijalta. American Leaguen hallitseva mestari Senators romahti peräti seitsemännelle sijalle. Cardinals, joka vei National Leaguen mestaruuden vain kahden voiton erolla Giantsiin, voitti mestaruuden voitoin 4–3. Toinen MLB:n All-Star -ottelu pelattiin Polo Groundsilla, New Yorkissa 10. heinäkuuta 1934. AL voitti juoksuin 9–7.


title: Kainmonarkki

text: Kainmonarkki ("Symposiachrus leucurus") on monarkkien heimoon kuuluva varpuslintu.


title: Kainmonarkki

text: Kainmonarkkia tavataan Indonesiassa Kain saaristossa. Lajin on kuvattu olevan yleinen tai hyvin yleinen, mutta sen levinneisyysalue on hyvin pieni. Se on luokiteltu silmälläpidettäväksi, mutta uhanalaisuusluokituksen varmistaminen vaatii lisää tutkimuksia.


title: Djampeanmonarkki

text: Djampeanmonarkki ("Symposiachrus everetti") on monarkkien heimoon kuuluva varpuslintu.


title: Djampeanmonarkki

text: Djampeanmonarkkia tavataan Indonesiassa Tanah Jampean saarella. Lajia uhkaa elinympäristöjen tuhoutuminen, ja se on luokiteltu erittäin uhanalaiseksi.


title: Dirty South (DJ)

text: Dirty South (oikealta nimeltään Dragan Roganović) (s. 15. marraskuuta 1978 Belgrad) on serbialais-australialainen musiikintuottaja ja DJ.


title: Dirty South (DJ)

text: Dirty South syntyi Belgradissa, mutta muutti perheensä kanssa Australiaan ollessaan 13-vuotias. Dirty South aloitti musiikintuottamisen virallisesti vuonna 2004, jolloin hän alkoi tuottaa musiikkia Dirty South-nimellä ja vuotta myöhemmin hän solmi levytyssopimuksen Various Labels Phazingin kanssa. Hän alkoi pian tehdä remixejä tunnetuista kappaleista ja vuodesta 2007 lähtien hänet on esiintynyt DJ Mag top 100-listauksessa.


title: Dirty South (DJ)

text: Vuonna 2010 Dirty South aloitti oman levy-yhtiönsä, Phazing Recordsin, toiminnan. Hän julkaisi ensimmäisen albuminsa vuonna 2013.


title: H. H. Kung

text: Kung Hsiang-hsi (pinyin: Kong Xiangxi, tunnettu yleisesti nimellä H. H. Kung; 11. syyskuuta 1880 Taigu, Shanxi, Kiina – 15. elokuuta 1967 Locust Valley, New York, Yhdysvallat) oli kiinalainen liikemies ja poliitikko, jolla oli merkittävä rooli Kuomintang-puolueen johtamassa Kiinan tasavallan hallinnossa 1920–1940-luvuilla. Hän toimi Kiinan valtiovarainministerinä 1933–1944 ja pääministerinä 1938–1939.


title: H. H. Kung

text: Kung kuului vanhaan kauppiassukuun. Hän kävi lähetyskoulua ja opiskeli Yhdysvalloissa, valmistuen vuonna 1907 taloustieteen maisteriksi Yalen yliopistosta. Palattuaan Kiinaan hän ystävystyi vallankumousjohtaja Sun Yat-senin kanssa, jonka vaimo Soong Ching-ling oli Kungin vaimon Soong Ai-lingin sisar. Sun Yat-senin kuoltua vuonna 1925 Kung ryhtyi tukemaan Kuomintangin uutta johtajaa Tšiang Kai-šekiä, joka nai hänen vaimonsa toisen siskon Soong Mei-lingin. Kungista tuli 1928 Kiinan kauppa- ja teollisuusministeri sekä 1933 valtiovarainministeri. Hän irrotti Kiinan valuutan hopeakannasta ja kytki sen kansainväliseen valuuttajärjestelmään, mikä osoittautui hyödylliseksi Kiinan–Japanin sodan aikana. Kungista tuli vuonna 1938 Kiinan pääministeri, kun Tšiang Kai-šek erosi hallituksen johdosta omistautuakseen ylipäällikön tehtävilleen. Tšiang Kai-šek palasi pääministeriksi seuraavana vuonna, mutta Kung jatkoi varapääministerinä ja valtiovarainministerinä sodan loppuun asti. Kiinan sisällissodan aikana vuonna 1947 Kung muutti Yhdysvaltoihin, ja asui siellä loppuikänsä.


title: Orpo (Hylätty)

text: Orpo (Hylätty) on suomalaisen taiteilijan Albert Gebhardin öljyvärityö kankaalle vuodelta 1895. Kooltaan työ on 52×66 cm ja se kuuluu Ateneumin taidemuseon kokoelmiin, jonne se ostettiin heti sen valmistumisvuonna, vuonna 1895.


title: Orpo (Hylätty)

text: Albert Gebhardin aihe "Orpo"-maalauksessa oli melko harvinainen maalauksen syntyessä. Hän halusi tuoda siinä esille köyhälistön lapsen kovan osan, minkä hän teki tyylikkäästi ihmisarvoa kunnioittaen, vähäeleisesti, mutta intensiivisesti. Köyhiä kansanihmisiä oli laatukuvana kuvattu aikaisemminkin, mutta Gebhardin työ on selkeästi kantaa ottava.


title: Orpo (Hylätty)

text: Albert Gebhard käytti "Orpo"-maalauksessa suuria väripintoja, vaikka tekotapa on muutoin naturalistinen. Hän ikään kuin pelkistää suurpiirteisesti tässä työssä, mitä tapaa hän käytti muulloinkin. Gebhard oli opiskellut Pariisissa vuosina 1890-1891 ja hän oli kiinnostunut siellä symbolismista ja syntetistisistä tyylikeinoista. Näitä hän opettelikin. Pelkistävä suurpiirteisyys säilyi sitten pitempään hänen ilmaisussaan, mutta symbolismin vaihe jäi sinällään lyhyeksi.


title: Orpo (Hylätty)

text: "Orpo"-maalauksen leveästi sivellyissä tummissa väreissä on nähty yhteyksiä Manetin varhaisiin töihin. Manet olikin 1890-luvulla nuorten symbolististen taiteilijoiden arvostama esikuva tuon varhaisajan töillään. Niissä hän käytti niukkaa väriharmoniaa ja keskitti eli karsi yksityiskohtia töistään.


title: Burunmonarkki

text: Burunmonarkki ("Symposiachrus loricatus") on monarkkien heimoon kuuluva varpuslintu.


title: Burunmonarkki

text: Burunmonarkkia tavataan Indonesiassa Burun saarella. Lajin on raportoitu olevan suhteellisen yleinen, ja sen kannankehitys on vakaa. Se on luokiteltu elinvoimaiseksi.


title: Kafiaunmonarkki

text: Kafiaunmonarkki ("Symposiachrus julianae") on monarkkien heimoon kuuluva varpuslintu.


title: Kafiaunmonarkki

text: Kafiaunmonarkkia tavataan Indonesiassa pinta-alaltaan 144 neliökilometrin kokoisella Kafiaun saarella. Laji on yleinen alankometsissä, mutta on vähenemässä elinympäristöjen tuhoutumisen takia, ja se on luokiteltu vaarantuneeksi.


title: The Scenes

text: The Scenes on 2009 perustettu oululainen rockyhtye.


title: The Scenes

text: Vuonna 2013 yhtye solmi keikkamyyntisopimuksen Euroopan suurimpiin ohjelmatoimistoihin kuuluvan X-Ray Touringin kanssa, jonka artisteihin kuuluvat muiden muassa Coldplay, Queens of the Stone Age sekä Blur.


title: The Scenes

text: Miki Liukkonen, joka toimii yhtyeen toisena kitaristina sekä säveltäjänä, on tunnettu myös kirjailijana ja runoilijana.


title: The Scenes

text: Ensimmäisen albumin julkaisua seuranneiden klubi- sekä festivaalikeikkojen jälkeen yhtye suuntasi laajalle neljän viikon kiertueelle Britanniaan toukokuussa 2014.


title: Biakinmonarkki

text: Biakinmonarkki ("Symposiachrus brehmii") on monarkkien heimoon kuuluva varpuslintu.


title: Biakinmonarkki

text: Biakinmonarkkia tavataan Indonesiassa Biakin ja Supiorin saarilla. Laji on rajoittunut hakkaamattomiin alankometsiin, ja sitä uhkaa elinympäristöjen tuhoutuminen. Se on luokiteltu erittäin uhanalaiseksi.


title: Thaana

text: Thaana (divehiksi ތާނަ "thaana", äännetään ) on Malediiveilla puhutun divehin kielen kirjoitusjärjestelmä.


title: Thaana

text: Divehin kirjoittamiseen käytettiin Malediiveilla pitkään "dives akuru" -kirjaimistoa (vap. suom. ”saarikirjaimet”), jonka ensimmäiset esiintymät ovat 700-luvulta jaa. Dives akuru perustui grantha-aakkostoon, joka periytyi edelleen brahmi-kirjoituksesta.


title: Thaana

text: Thaana-aakkosto kehitettiin 1700-luvun alussa, ja ensimmäisen kerran se esiintyi virallisissa dokumenteissa vuonna 1703. Osa thaanan kirjaimista lainattiin dives akurusta ja osa mukailtiin persialaisten numeromerkkien pohjalta. Vokaalien ilmaiseminen konsonanttikirjaimen päälle merkittyinä tarkkeina suunniteltiin arabialaisen kirjaimiston vokaalitarkejärjestelmän perusteella. Toisin kuin arabialaisessa tekstissä, thaanassa vokaalien merkitseminen on pakollista.


title: Thaana

text: Konsonantit eivät esiinny thaanalla kirjoitetussa tekstissä koskaan yksinään, vaan niihin liitetään aina joko vokaalimerkki tai vokaalin puuttumista ilmaiseva "sukun"-tarke. Alifu-konsonantilla ei ole omaa äännearvoa ja sitä käytetään ilmaisemaan vokaaleja, joilla ei ole edeltävää konsonanttia, esimerkiksi sanan alussa.


title: Thaana

text: Divehin kirjoittamiseen tarvittavien kirjainten lisäksi thaanaan kuuluu joukko konsonantteja, joita käytetään ainoastaan arabian translitterointiin.


title: Thaana

text: Vokaaleilla ei ole omia itsenäisiä merkkejä, vaan ne esitetään aina tarkemerkkeinä konsonanttikirjaimen ylä- tai alapuolella. Itsenäiset vokaalit esimerkiksi sanan alussa kirjoitetaan konsonantin އ "alifu" avulla.


title: Thaana

text: Konsonantit, joita ei seuraa vokaali, merkitään ympyränmuotoisella "sukun"-tarkkeella konsonantin yläpuolella, esim. ކް "k". Sekä vokaalitarkkeiden että sukunin käyttäminen on thaanan oikeinkirjoituksessa pakollista; tästä seuraa, että konsonanttia ei kirjoiteta koskaan yksin, vaan siihen liittyy aina joko sukun tai jokin vokaalitarke.


title: Thaana

text: Sukunilla varustetulla alifu-konsonantilla (އް) merkitään sanan lopussa esiintyvää glottaaliklusiilia, esim. ފައް "fa’" . Sanan keskellä alifun ja sukunin yhdistelmä ilmaisee seuraavan konsonantin ääntymistä geminaattana, esim. ބައްދަލު "ba’dhalu" .


title: Guardia de Asalto

text: Guardia de Asalto (puhekielessä "Los Asaltos" tai "Asaltos") oli Espanjan toisessa tasavallassa vuosina 1932–1939 toiminut puolisotilaallinen poliisiorganisaatio. Sinisiä uniformuja käyttänyt Guardia de Asalto operoi kaupungeissa, maaseudulla sitä vastasi vihreäpukuinen Guardia Civil.


title: Guardia de Asalto

text: Guardia de Asalto perustettiin, koska jo vuodesta 1844 toiminut Guardia Civil ei kaupungeissa nauttinut väestön luottamusta, vaan erityisesti työväestön keskuudessa sen koettiin edustavan vanhaa kuningaskunnan aikaista sortohallintoa. Espanjan sisällissodan syttyessä heinäkuussa 1936 Guardia de Asaltossa oli 18 000 poliisia, joista noin 12 000 pysyi uskollisena toisen tasavallan vasemmistolaiselle kansanrintamahallitukselle. Sodan alkuvaiheissa organisaatiolla oli merkittävä rooli muun muassa Barcelonassa yritetyn sotilasvallankaappauksen kukistamisessa sekä myöhemmin Madridin piirityksen yhteydessä kaupungin puolustamisessa kansallismielisten joukkoja vastaan.


title: Guardia de Asalto

text: Guardia de Asalto lakkautettiin tasavaltalaisten häviöön päättyneen sisällissodan jälkeen vuonna 1939.


title: Li Zongren

text: Li Zongren (Wade-Giles: Li Tsung-jen; 13. elokuuta 1890 Guilin, Guangxi – 30. tammikuuta 1969 Peking) oli kiinalainen sotapäällikkö. Hän johti 1920-luvulla niin sanottua Guangxin klikkiä ja toimi Kiinan tasavallan vt. presidenttinä 1949–1950, mutta joutui jättämään tehtävänsä ajauduttuaan välirikkoon Tšiang Kai-šekin kanssa.


title: Li Zongren

text: Li valmistui upseeriksi Guangxin maakunnan sotilasakatemiasta. Hän liittyi vallankumousjärjestö Tongmenghuihin ja osallistui keskeisiin vallankumoustapahtumiin tasavallan alkuvuosina. Liittyessään Kuomintangiin vuonna 1923 hän hallitsi jo sotaherrana suurta osaa Guangxista. Vuosina 1924–1925 hän toimi virallisesti Kuomintang-hallituksen nimittämänä Guangxin kuvernöörinä ja ajoi yhdessä Huang Shaohongin sekä Bai Chongxin kanssa kaikki muut sotajoukot pois maakunnan alueelta. Pohjoisen sotaretken aikana Li komensi Kuomitangin seitsemättä armeijaa ja vuonna 1927 hänet nimitettiin neljännen armeijaryhmän johtoon. Hän kuitenkin riitautui jo kaksi vuotta myöhemmin Tšiang Kai-šekin kanssa. Sen jälkeen hän keskittyi useiden vuosien ajan lähinnä Guangxin paikallisiin asioihin.


title: Li Zongren

text: Kiinan–Japanin sodassa Li toimi niin sanotun viidennen sota-alueen komentajana. Hän saavutti menestystä Taierzhuangin taistelussa, jossa hän onnistui tilapäisesti pysäyttämään japanilaisten etenemisen kohti Xuzhouta. Kiinan sisällissodan aikana Li valittiin huhtikuussa 1948 varapresidentiksi, vaikka Tšiang Kai-šek oli tukenut hänen vastaehdokastaan Sun Fota. Tšiangin erottua presidentinvirasta Listä tuli tammikuussa 1949 Kiinan tasavallan vt. presidentti. Hän kuitenkin jätti Kiinan saman vuoden joulukuussa matkustaen Yhdysvaltoihin sairaalahoitoon. Tällöin Tšiang Kai-šek ryhtyi uudelleen johtamaan tasavallan hallitusta ja julistautui maaliskuussa 1950 jälleen presidentiksi. Li kieltäytyi tunnustamasta tätä ja syytti Tšiangia vallankaappauksesta. Vuonna 1954 Taiwanilla toiminut parlamentti vapautti Lin virallisesti myös varapresidentin tehtävistä. Li asui Yhdysvalloissa vuoteen 1965 asti, jolloin hän muutti asumaan viimeisiksi vuosikseen Kiinan kansantasavaltaan.


title: Oijustie

text: Oijustie on taiteilija Pekka Halosen öljyvärityö kankaalle vuodelta 1892. Kooltaan tämä Pekka Halosen merkittäviin töihin kuuluva "Oijustie" on 145×92 cm ja se on hankittu Ateneumin taidemuseon kokoelmiin vuonna 1955.


title: Oijustie

text: "Oijustie" on maalattu Ruskealassa Myllykylän naapurissa. Siinä kaksi naista on lankkuja pitkin kävellen ylittämässä kapeaa joenuomaa. He ovat suuntaamassa kohti rakennusryhmää, joka näkyy diagonaalisena kokonaisuutena horisonttia alempana. Sieltä Halonen on itse kommentoinut näkyvän yhden muita rakennuksia vaaleamman uudisrakennuksen. Maalauksessa lähempänä näkyvät pätkityt tukit saattavat myös liittyä rakentamiseen.


title: Oijustie

text: Näkymällä on hetkellisyyden leima, kun maalauksessa etualalla näkyvä nainen on kantamuksineen kääntynyt kohti läsnäolevaa taiteilijaa. Päivä on pilvinen ja ulkotakeissaan, huivit päissään kulkevat naiset marssivat rauhallisesti kohti rakennuksia. Etualan naisen kasvot ovat epätarkat, mikä on melkein tavallista Haloselle, joka joskus muulloinkin vältti mallin katseen tarkkaa kuvaamista. Maalauksen ilmanala on selkeästi kostea ja taivas on kauttaaltaan pilvessä.


title: Oijustie

text: Pekka Halonen oli palannut keväällä 1892 Pariisista Suomeen ja lähtenyt monen muun taiteilijan tapaan matkalle Karjalaan. Nouseva karelianismi oli saanut taiteilijoita vuodesta 1890 alkaen lähtemään tänne. Karjalassa Halonen asusti veljensä luona Sortavalan Myllykylässä. Tätä seutua hän kuvasi elämänsä aikana myöhemmissäkin töissään. Osin asiaan vaikutti varmaan se, että hän löysi myös tulevan vaimonsa Myllykylästä.


title: Timo Vaittinen

text: Timo Vaittinen (s. 1976) on suomalainen, nykyisin Helsingissä asuva ja työskentelevä kuvataiteilija. Hänen töitään on verrattu 1960-luvun psykedeeliseen kuvastoon, kuten op-taiteeseen. Niitä on ollut esillä muun muassa SIC-galleriassa Helsingissä, Porin taidemuseossa, Villa Artussa Hyvinkäällä, Kuopion taidemuseossa, Gallery Steinsland Berlinerissä Tukholmassa sekä Nykytaiteen museo Kiasmassa.


title: Timo Vaittinen

text: Kesällä 2014 Vaittinen on mukana Kiasman ja Marimekon yhteisnäyttelyssä, joka kantaa nimeä Kimpassa.


title: Grantha

text: Grantha oli brahmi-kirjoituksesta periytynyt kirjoitusjärjestelmä, joka oli käytössä osassa Etelä-Intiaa 500-luvulta 1100-luvulle jaa. Sitä käytettiin tamilinkielisillä alueilla sanskritin kirjoittamiseen. Moderni malajalamilainen kirjaimisto periytyy grantha-aakkostosta, minkä lisäksi granthalla oli tärkeä vaikutus muiden eteläintialaisten kirjoitusjärjestelmien, kuten tamililaisen ja sinhalilaisen kirjaimiston, kehittymisessä.


title: Grantha

text: Grantha-kirjaimet lisättiin Unicode-standardin versioon 7.0, joka julkaistiin kesällä 2014.


title: Akinori Nishizawa

text: Akinori Nishizawa (s. 18. kesäkuuta 1976 Shizuoka, Japani) on japanilainen entinen jalkapalloilija.


title: Akinori Nishizawa

text: Hän edusti Japanin maajoukkuetta vuosina 1997-2002.


title: Yutaka Akita

text: Yutaka Akita (s. 6. elokuuta 1970 Aichi, Japani) on japanilainen entinen jalkapalloilija.


title: Yutaka Akita

text: Hän edusti Japanin maajoukkuetta vuosina 1995-2003.


title: Tsuyoshi Kitazawa

text: Tsuyoshi Kitazawa (s. 10. elokuuta 1968 Tokio, Japani) on japanilainen entinen jalkapalloilija.


title: Tsuyoshi Kitazawa

text: Hän edusti Japanin maajoukkuetta vuosina 1991-1999.


title: Vanha-Kastilia

text: Vanha-Kastilia () on historiallinen alue Espanjassa. Se on nykyään jaettu Cantabrian, Burgosin, La Riojan, Sorian, Segovian, Ávilan, Valladolidin ja Palencian maakuntiin.


title: Vanha-Kastilia

text: Keskiajalla Vanha-Kastilia muodosti Kastilian kuningaskunnan yhdessä Uuden-Kastilian kanssa. Nykyinen maakuntajako syntyi 1700–1800-luvuilla.


title: Hiroshi Nanami

text: Hiroshi Nanami (s. 28. marraskuuta 1972 Shizuoka, Japani) on japanilainen entinen jalkapalloilija.


title: Hiroshi Nanami

text: Hän edusti Japanin maajoukkuetta vuosina 1995-2001.


title: Tomokazu Myōjin

text: Tomokazu Myōjin (, s. 24. tammikuuta 1978 Hyōgo, Japani) on japanilainen jalkapalloilija.


title: Tomokazu Myōjin

text: Hän edusti Japanin maajoukkuetta vuosina 2000-2002.


title: Hiromitsu Isogai

text: Hiromitsu Isogai (s. 19. huhtikuuta 1969 Kumamoto, Japani) on japanilainen entinen jalkapalloilija.


title: Hiromitsu Isogai

text: Hän edusti Japanin maajoukkuetta vuosina 1995.


title: Minor League Baseball -kausi 1911

text: National Association of Professional Baseball Leagues (vuodesta 1999 alkaen Minor League -baseball) -kausi 1911 katsotaan sisältäneen 58 erillistä liigaa.


title: Kenichi Uemura

text: Kenichi Uemura (s. 22. huhtikuuta 1974 Kumamoto, Japani) on japanilainen entinen jalkapalloilija.


title: Kenichi Uemura

text: Hän edusti Japanin maajoukkuetta vuosina 2001.


title: Mesylaatti

text: Mesylaatti (CHSO) on metaanisulfonihapon (CHSOH) suola tai esteri. Mesylaatit ovat orgaanisia yhdisteitä, joilla on toiminnallinen ryhmä: CHSOO-R ja lyhenne MsO-R, jossa R on orgaaninen substituentti. Mesylaattia pidetään erinomaisena nukleofiilisten substituutioreaktioiden lähtevänä ryhmänä.


title: Mesylaatti

text: Mesyyli on metaanisulfonyyliryhmä, CHSO- ( Ms- ). Esimerkiksi metaanisulfonyylikloridia kutsutaan usein mesyylikloridiksi.


title: Mesylaatti

text: Mesylaatteja voidaan valmistaa alkoholeista ja metaanisulfonyylikloridista emäksen, esimerkiksi trietyyliamiinin läsnä ollessa. Mesylaatteja voidaan myös valmistaa alkoholeista metaanisulfonianhydridin avulla.


title: Daisuke Ichikawa

text: Daisuke Ichikawa (s. 14. toukokuuta 1980 Shizuoka, Japani) on japanilainen jalkapalloilija.


title: Daisuke Ichikawa

text: Hän edusti Japanin maajoukkuetta vuosina 1998-2002.


title: Hitoshi Sogahata

text: Hitoshi Sogahata (s. 2. elokuuta 1979 Ibaraki, Japani) on japanilainen jalkapalloilija.


title: Hitoshi Sogahata

text: Hän edusti Japanin maajoukkuetta vuosina 2001-2003.


title: Takahiro Futagawa

text: Takahiro Futagawa (s. 27. kesäkuuta 1980 Kagoshima, Japani) on japanilainen jalkapalloilija.


title: Takahiro Futagawa

text: Hän edusti Japanin maajoukkuetta vuosina 2006.


title: Ryōta Tsuzuki

text: Ryōta Tsuzuki (, s. 18. huhtikuuta 1978 Nara, Japani) on japanilainen entinen jalkapalloilija.


title: Ryōta Tsuzuki

text: Hän edusti Japanin maajoukkuetta vuosina 2001-2009.


title: Ryūji Bando

text: Ryūji Bando (, s. 2. elokuuta 1979 Hyōgo, Japani) on japanilainen jalkapalloilija.


title: Ryūji Bando

text: Hän edusti Japanin maajoukkuetta vuosina 2006-2008.


title: Yūzō Tashiro

text: Yūzō Tashiro (, s. 22. heinäkuuta 1982 Fukuoka, Japani) on japanilainen jalkapalloilija.


title: Yūzō Tashiro

text: Hän edusti Japanin maajoukkuetta vuosina 2008.


title: Hanna Vihriälä

text: Hanna Vihriälä (ent. Jaanisoo, s. 1974 Oulainen) on suomalainen nykytaiteilija ja kuvanveistäjä. Hänen teoksiaan on nähty lukuisissa taidemuseoissa ja -gallerioissa sekä Suomessa että ulkomailla. Hänen töitään on myös monissa julkisissa tiloissa sekä museoiden kokoelmissa.


title: Hanna Vihriälä

text: Vihriälä on opiskellut kuvataidetta Limingan taidekoulussa ja Lapin yliopistossa. Hän valmistui kuvanveistäjäksi Viron taideakatemiasta ja on suorittanut taiteen maisterin tutkinnon Helsingin Kuvataideakatemiassa.


title: Hanna Vihriälä

text: Kesällä 2014 Vihriälä oli mukana Kiasman ja Marimekon yhteisnäyttelyssä, joka kantoi nimeä "Kimpassa". Hänen näyttelyssä esillä ollut teoksensa "Makea seinäruusu" koostui 200 000 karkista. Vihriälän veistosinstallaatio "Päivänvalossa" oli esillä kesän 2017 ajan Vaasan Taidehallin edustalla.


title: Hanna Vihriälä

text: Vihriälä asuu ja työskentelee Tampereella.


title: Tatsuya Tanaka

text: Tatsuya Tanaka (s. 27. marraskuuta 1982 Yamaguchi, Japani) on japanilainen jalkapalloilija.


title: Tatsuya Tanaka

text: Hän edusti Japanin maajoukkuetta vuosina 2005-2009.


title: Satoshi Yamaguchi

text: Satoshi Yamaguchi (s. 17. huhtikuuta 1978 Kochi, Japani) on japanilainen jalkapalloilija.


title: Satoshi Yamaguchi

text: Hän edusti Japanin maajoukkuetta vuosina 2009.


title: Saido Berahino

text: Saido Berahino (s. 4. elokuuta 1993 Bujumbura, Burundi) on Burundissa syntynyt englantilainen jalkapalloilija, joka edustaa Englannin Valioliigassa pelaavaa Stoke Cityä. Oikeajalkaisen Berahinon pelipaikka on keskushyökkääjä. Stoke Cityn lisäksi Berahino on pelannut West Bromwich Albionissa, Northampton Townissa, Brentford ja Peterborough Unitedissa. Hän pelasi myös vuosina 2013–2015 Englannin alle 21-vuotiaiden jalkapallomaajoukkueessa, jossa hän teki 12 ottelussa kymmenen osumaa.


title: Saido Berahino

text: Berahino teki läpimurtonsa Valioliigassa kaudella 2014–2015, jolloin hän pelasi jokaisessa 38 ottelussa viimeistellen 14 maalia.


title: Daigo Kobayashi

text: Daigo Kobayashi (s. 19. helmikuuta 1983 Shizuoka, Japani) on japanilainen jalkapalloilija.


title: Daigo Kobayashi

text: Hän edusti Japanin maajoukkuetta vuosina 2006.


title: Ounasvaaran mäkikeskus

text:
Ounasvaaran mäkikeskus on kuuden muovitetun hyppyrimäen muodostama mäkihypyn suorituspaikka Ounasvaaralla Rovaniemellä.
Ounasvaaralle rakennettiin ensimmäinen hyppyrimäki helmikuussa 1927 ja saman vuoden joulukuussa avattiin pysyvä rakenteinen hyppyrimäki. Tätä mäkeä käytettiin vuoteen 1947 asti. Rovaniemelle avattiin maaliskuussa 1937 Pöyliövaaran hyppyrimäki, joka oli Suomen suurin hyppyrimäki. Saksalaiset joukot räjäyttivät sen Lapin sodassa 8. lokakuuta 1944.


title: Ounasvaaran mäkikeskus

text: Vuonna 1947 Ounasvaaralle rakennettiin puinen K50-mäki. Se koki kaksi tulipaloa, vuosina 1956 ja 1976. Vuoden 1976 tulipalo poltti alastulorinteen. Vuonna 1983 se uudelleenrakennettiin K64-mäeksi, joka sai myöhemmin myös alastulorinteen muovituksen.


title: Ounasvaaran mäkikeskus

text: Ounasvaaran etelärinteelle rakennettiin 1950-luvulla K35, K25, K15 ja K6 hyppyrimäet, jotka purettiin uuden tien rakentamisen takia vuonna 1987. Syksyllä 1987 rakennettiin nykyiselle paikalleen uudet K25, K15 ja K6 hyppyrimäet ja hieman myöhemmin rakennettiin myös K36-mäki.


title: Ounasvaaran mäkikeskus

text: Vuonna 1961 aloitettiin betonisen hyppyrimäen rakennustyöt ja se avattiin vuonna 1962. Vuoden 1976 remontissa keulan pituutta lyhennettiin metrillä. Toisessa remontissa vuonna 1990 asennetiin posliininen vauhtimäenlatu-ura ja alastulorinteen muovitus. Vuoden 2014 remontissa asennettiin vauhtimäkeen keinotekoisesti jäädytettävä latu-ura.


title: Ounasvaaran mäkikeskus

text: Ounasvaaran hyppyrimäessä on järjestetty Talviuniversiadit 1970, vuoden 2005 hiihdon nuorten maailmanmestaruuskilpailut, Continental Cupia ja Suomen mestaruuskilpailuja muun muassa vuosina 2012 ja 2014.


title: Ounasvaaran mäkikeskus

text: Mäkihyppykilpailut voitti Talviuniversiadeissa 1970 neuvostoliittolainen Gari Napalkov, nuorten maailmanmestaruuskilpailuissa 2005 Joonas Ikonen ja joukkuemäen nuorten MM-kilpailun voitti Slovenia joukkueella Mitja Mežnar, Matevž Sparovec, Jurij Tepeš ja Nejc Frank.


title: Ounasvaaran mäkikeskus

text:
Mäkiennätyksen 103,5 metriä on hypännyt Taku Takeuchi.
Naisten mäkiennätyksen 98,5 metriä on hypännyt Ulrike Gräßler.
Kesämäkiennätyksen 101,5 metriä on hypännyt Jarkko Määttä.
Hyppyrimäen K-piste sijaitsee 64 metrissä, alastulorinteessä on muovitus.


title: Ounasvaaran mäkikeskus

text:
Mäkiennätyksen 66,5 metriä ovat hypänneet Harri Hintsala, Sami Saapunki ja Wille Karhumaa.
Naisten mäkiennätyksen 45,5 metriä on hypännyt Julia Kykkänen.
Kesämäkiennätyksen 58,5 metriä on hypännyt Waltteri Karhumaa.
Naisten kesämäkiennätyksen 42,0 metriä on hypännyt Anna-Maija Oinas.
Hyppyrimäen K-piste sijaitsee 36 metrissä ja HS-piste sijaitsee 40 metrissä. Alastulorinteessä on muovitus.


title: Ounasvaaran mäkikeskus

text:
Mäkiennätyksen 40,0 metriä on hypännyt Mika Kulmala.
Naisten mäkiennätyksen 34,5 metriä on hypännyt Annamaija Oinas.
Hyppyrimäen K-piste sijaitsee 28 metrissä, alastulorinteessä on muovitus. Ennen vuotta 2018 K-piste sijaitsi 25 metrissä.


title: Ounasvaaran mäkikeskus

text:
Mäkiennätyksen 28,5 metriä on hypännyt Kaimar Vagul.
Naisten mäkiennätyksen 28,0 metriä on hypännyt Alva Thors.
Hyppyrimäen K-piste sijaitsee 15 metrissä.


title: Ounasvaaran mäkikeskus

text: Mäkiennätyksen 14,5 metriä on hypännyt virolainen Artti Aigro 29. maaliskuuta 2009 Hopeasompa-kilpailussa. Naisten mäkiennätyksen 15,0 metriä ovat hypänneet Sofia Mattila kaksi kertaa, Elsa Thors ja Minja Korhonen 17. maaliskuuta 2018 Hopeasompa-kilpailussa.


title: Ounasvaaran mäkikeskus

text: Hyppyrimäen K-piste sijaitsee 6 metrissä.


title: Ounasvaaran mäkikeskus

text: Mäkiennätyksen 5,5 metriä ovat hypänneet Väinö Mettiäinen ja Miika Ylipulli kaksi kertaa 7. joulukuuta 2002 Isommus-Cupissa. Naisten mäkiennätyksen 6,0 metriä on hypännyt Hilla Hirvonen 17. maaliskuuta 2018 Hopeasompa-kilpailussa.


title: Kōji Yamase

text: Kōji Yamase (, s. 22. syyskuuta 1981 Hokkaidō, Japani) on japanilainen jalkapalloilija.


title: Kōji Yamase

text: Hän edusti Japanin maajoukkuetta vuosina 2006-2010.


title: Sōta Hirayama

text: Sōta Hirayama (, s. 6. kesäkuuta 1985 Fukuoka, Japani) on japanilainen jalkapalloilija.


title: Sōta Hirayama

text: Hän edusti Japanin maajoukkuetta vuosina 2010.


title: Kätkijät (täsmennyssivu)

text: Kätkijät tai The Borrowers voi tarkoittaa ainakin seuraavia:


title: Naoya Kikuchi

text: Naoya Kikuchi (s. 24. marraskuuta 1984 Shizuoka, Japani) on japanilainen jalkapalloilija.


title: Naoya Kikuchi


title: Vihreä leski

text: Vihreä leski on Jaakko Pakkasvirran ohjaama elokuva vuodelta 1968. Se kertoo turhautuneen tapiolalaisen kotirouvan elämästä. Vaikka se oli ajan kohuelokuva, sen yleisömenestys oli kuitenkin vuoden 1968 näytelmäelokuvien toiseksi heikoin. Elokuvan nimi on peräisin saksan kielessä käytetystä termistä, joka viittaa päivät yksin kotona viettävään itsensä yksinäiseksi tuntevaan kotirouvaan..


title: Vihreä leski

text: Elokuvan musiikin on säveltänyt ja sovittanut Otto Donner. Alussa ja lopussa kuullaan hänen säveltämäänsä ja ohjaaja Pakkasvirran sanoittamaa ”Avaruuslaulua”, jonka esittävät Kirka ja Blues Section -yhtye. Sama melodia toistuu monissa kohtauksissa myös Otto Donnerin yhtyeen instrumentaaliesityksenä.


title: Vihreä leski

text: Kalle Kinnunen pitää elokuvan antamaa kuvaa mielenkiintoisena mutta asenteiltaan hyvin värittyneenä. Vaikka ohjaaja viljelee huumoria, hän tavoittelee myös vieraannuttavaa vaikutelmaa.


title: Shinzō Kōroki

text: Shinzō Kōroki (, s. 31. heinäkuuta 1986 Miyazaki, Japani) on japanilainen jalkapalloilija.


title: Shinzō Kōroki

text: Hän edusti Japanin maajoukkuetta vuosina 2008-2011.


title: Minor League Baseball -kausi 1912

text: National Association of Professional Baseball Leagues (vuodesta 1999 alkaen Minor League -baseball) -kausi 1912 katsotaan sisältäneen 61 erillistä liigaa. Uudeksi luokaksi muodostui AA (Double-A), johon nostettiin kolme entistä A-luokan liigaa.


title: Minor League Baseball -kausi 1912

text: - International League oli olemassa jo 1886, mutta sitä ei pelattu läheskään kaikkina vuosina. Viimeisessä versiossa se oli D-luokan liiga vuonna 1908. Vuonna 1912 Eastern League otti nimen käyttöönsä. Se toimi AA-luokan liigana vuoteen 1945 saakka, jonka jälkeen se sai luokituksen AAA (triple-A). Liiga jatkaa edelleen toimintaansa.- Liiga yritettiin käynnistää uudelleen seuraavalla kaudella, mutta myös silloin pelit keskeytyivät.


title: Chikashi Masuda

text: Chikashi Masuda (s. 19. kesäkuuta 1985 Miyazaki, Japani) on japanilainen jalkapalloilija.


title: Chikashi Masuda

text: Hän pelasi yhden ottelun Japanin maajoukkueessa vuonna 2012.


title: Misao Tamai

text: Misao Tamai (16. joulukuuta 1903 Hyogo, Japani - 23. joulukuuta 1978) oli japanilainen jalkapalloilija.


title: Misao Tamai

text: Hän edusti Japanin maajoukkuetta vuosina 1927.


title: Takumi Horiike

text: Takumi Horiike (s. 6. syyskuuta 1965 Shizuoka, Japani) on japanilainen entinen jalkapalloilija.


title: Takumi Horiike

text: Hän edusti Japanin maajoukkuetta vuosina 1986-1995.


title: Masayuki Okano

text: Masayuki Okano (s. 25. heinäkuuta 1972 Kanagawa, Japani) on japanilainen entinen jalkapalloilija.


title: Masayuki Okano

text: Hän edusti Japanin maajoukkuetta vuosina 1995-1999.


title: Andrés Nin

text: Andrés Nin (oik. Andreu Nin i Pérez, 4. helmikuuta 1892 El Vendrell – 20. kesäkuuta 1937 Alcalá de Henares) oli katalonialainen poliitikko, joka tunnetaan trotskilaisen POUM-puolueen perustajana ja johtajana.


title: Andrés Nin

text: Köyhään suutarin ja maatyöläisen perheeseen syntynyt Nin muutti Barcelonaan vuonna 1914. Hän on aluksi kiinnostunut anarkismista, mutta liittyi vuonna 1917 sosialistiseen työväenpuolueeseen. Marraskuussa 1921 Nin oli mukana perustamassa Espanjan kommunistista puoluetta (PCE). Myöhemmin 1920-luvulla hän muutti maanpakoon Neuvostoliittoon ja toimi Stalinia vastustaneissa trotskilaisissa. Nin työskenteli lyhyen aikaa myös Lev Trotskin henkilökohtaisena avustajana.


title: Andrés Nin

text: Vuonna 1935 Andrés Nin palasi Espanjaan ja perusti POUM:n yhdessä Joaquin Maurinin kanssa vastavoimaksi stalinistiselle PCE:lle. Uudesta puolueesta tuli nopeasti suosittu erityisesti Kataloniassa, jossa se kasvoi kilpailevaa PCE:tä suuremmaksi. POUM oli myös mukana tammikuussa 1936 perustetussa kansanrintamassa, joka voitti helmikuussa järjestetyt parlamenttivaalit. Syyskuussa hänet nimitettiin Katalonian hallituksen oikeusministeriksi. Nin erotettiin kuitenkin tehtävästä jo joulukuussa tasavaltalaisia sisällissodassa tukeneen Neuvostoliiton vaatimuksesta. Pääkonsuli Vladimir Antonov-Ovsejenko ilmoitti Neuvostoliiton aseavun ehdoksi trotskilaisten erottamisen sekä Espanjan toisen tasavallan että Katalonian hallituksista.


title: Andrés Nin

text: Toukokuussa 1937 käytiin Barcelonan toukokuuksi kutsuttu tasavaltalaisten keskinäinen valtataistelu, jossa vastakkain olivat hallitus ja PCE:n kommunistit vastapuolellaan anarkistit ja POUM:n trotskilaiset. Aselepoon päättyneen lyhyen selkkauksen jälkeen kansanrintaman neuvonantajina toimineet Neuvostoliiton turvallisuuspalvelun NKVD:n agentit saivat Stalinilta määräyksen tasavaltalaisten riveissä toimivien trotskilaisten eliminoimiseksi. Turvallisuuspalvelun kenraali Aleksander Orlov määräsi lukuisia POUM:n johtajia pidätettäviksi touko-kesäkuussa 1937. Andrés Nin vietiin vankileirille Madridin lähistölle, jossa häntä kidutettiin useiden päivien ajan ja lopulta teloitettiin.


title: Shigeo Yaegashi

text: Shigeo Yaegashi (24. maaliskuuta 1933 Iwate, Japani - 2. toukokuuta 2011) oli japanilainen jalkapalloilija.


title: Shigeo Yaegashi

text: Yaegashi edusti Japanin maajoukkuetta vuosina 1956-1968. Tokion olympialaisissa 1964 hän kuului Japanin viidenneksi sijoittuneeseen joukkueeseen ja Méxicon olympialaisissa 1968 pronssimitalijoukkueeseen.


title: Naoki Sōma

text: Naoki Sōma (, s. 19. heinäkuuta 1971 Shizuoka, Japani) on japanilainen entinen jalkapalloilija.


title: Naoki Sōma


title: Shigeyoshi Mochizuki

text: Shigeyoshi Mochizuki (s. 9. heinäkuuta 1973 Shizuoka, Japani) on japanilainen entinen jalkapalloilija.


title: Shigeyoshi Mochizuki

text: Hän edusti Japanin maajoukkuetta vuosina 1997-2001.


title: Hillatien koulu

text: Hillatien koulu on Kemijärvellä oleva ylä- ja ala-aste, jossa on tällä hetkellä 245 oppilasta. Hillatien koulussa on oma ruokala ja liikuntasali.


title: Hillatien koulu

text: Hillatien koulu on ollut ennen lukiona, kunnes se remontoitiin vuonna 2008. Sitä ennen oppilaat olivat Kuumaniemen koululla, joka sijaitsee noin 200 metrin päässä Hillatiestä. Hillatiellä on myös oma tekstiilikäsityöluokka ja puukäsityöluokka.


title: Tetsuji Hashiratani

text: Tetsuji Hashiratani (s. 15. heinäkuuta 1964 Kioto, Japani) on japanilainen entinen jalkapalloilija.


title: Tetsuji Hashiratani

text: Hän edusti Japanin maajoukkuetta vuosina 1988-1995.


title: Wagner Lopes

text: Wagner Lopes (s. 29. tammikuuta 1969 Franca, São Paulo, Brasilia) on japanilainen uransa vuonna 2002 päättänyt jalkapalloilija.


title: Wagner Lopes

text: Lopes edusti Japanin maajoukkuetta vuosina 1997–1999. Hän pelasi yhteensä 20 ottelua ja teki niissä viisi maalia.


title: Shōji Jō

text: Shōji Jō (, s. 17. kesäkuuta 1975 Hokkaido, Japani) on japanilainen entinen jalkapalloilija.


title: Shōji Jō

text: Hän edusti Japanin maajoukkuetta vuosina 1995-2001.


title: Titus (elokuva)

text: Titus () on vuonna 1999 ensi-iltansa saanut Julie Taymorin ohjaama ja käsikirjoittama yhdysvaltalais-brittiläis-italialainen jännitysdraamaelokuva, joka perustuu William Shakespearen kostoaiheiseen tragedianäytelmään "Titus Andronicus". "Titus" kertoo antiikin Rooman kenraalin tuhosta.


title: Titus (elokuva)

text: "Tituksen" nimiroolissa on Anthony Hopkins ja goottien kuningatarta näyttelee Jessica Lange. "Titus" on "Titus Andronicuksen" ensimmäinen elokuvasovitus. Elokuvan tuotantoyhtiöinä olivat Overseas Filmgroup ja Clear Blue Sky Productions ja levittäjänä Fox Searchlight Pictures. "Titus" on ohjaaja ja käsikirjoittaja Taymorin esikoisohjaus elokuvassa.


title: Titus (elokuva)

text:
"Titus" kertoo roomalaisesta kenraalista, Titus Andronicuksesta (Anthony Hopkins), joka palaa sodasta voitokkaana ja tuo mukanaan kuningasperheelle arvokkaita panttivankeja. Goottien kuningatar Tamora (Jessica Lange) on juonittelija, ja Tituksen pystypäisyys johtaa veritaisteluihin ja lopulta tuhoon.
"Tituksen" kuvaukset alkoivat 5. lokakuuta vuonna 1998. Näyttelijät olivat harjoitelleet kolme viikkoa ennen kuvausten alkua. Elokuva kuvattiin Floridan Tampassa, Kroatian Pulassa ja Italian Roomassa sekä siellä sijaitsevalla Cinecittàssa 20 miljoonan dollarin budjetilla. Elokuvan kuvaukset päättyivät tammikuussa vuonna 1999.


title: Titus (elokuva)

text: "Tituksen" musiikin sävelsi ohjaaja Julie Taymorin pitkäaikainen ystävä ja avopuoliso Elliot Goldenthal. Elokuvan soundtrack-albumi julkaistiin 11. tammikuuta vuonna 2000.


title: Titus (elokuva)

text: Yhdysvalloissa "Titus" sai ensi-iltansa 25. joulukuuta vuonna 1999 Los Angelesissa ja New Yorkissa. Rajoitettuun teatterilevitykseen elokuva pääsi seuraavana vuonna 11. helmikuuta. Italiassa elokuva tuli ensi-iltaan 24. maaliskuuta vuonna 2000 ja Isossa-Britanniassa ensimmäiseksi 1. syyskuuta 2000 Lontoossa ja sitten 29. syyskuuta maanlaajuisesti. "Titusta" ei esitetty Suomessa ollenkaan elokuvateattereissa, mutta elokuva julkaistiin VHS:lle ja DVD:lle.


title: Titus (elokuva)

text: Ilmestyessään "Titus" oli taloudellinen floppi. "Titus" tuotti vain 22 313 dollaria avausviikonloppunaan, joka johtui rajoitetusta teatterilevityksestä. "Titusta" esitettiin vain kahdessa elokuvateatterissa avausviikonloppuna. Elokuvan laajin teatterilevitys Yhdysvalloissa ylsi ainoastaan 35:een elokuvateatteriin, joka johti vain 2 007 290 dollarin lipputuloihin.


title: Titus (elokuva)

text: "Titus" sai ilmestyessään kriitikoilta myönteisen vastaanoton. Metacriticissä elokuvalla on arvosanana 57, joka perustuu kahteenkymmeneenyhdeksään arvosteluun. Rotten Tomatoes -sivustolla elokuvalla on "tuore" 68 prosentin arvosana, joka perustuu seitsemäänkymmeneenviiteen arvosteluun. Melkein 20 250 arvionsa tehdystä käyttäjästä 86 prosenttia piti elokuvasta. Elokuva sai kritiikkiä muun muassa sen 162:n minuutin pituudesta.


title: Titus (elokuva)

text: "The New York Timesin" elokuvakriitikko Stephen Holden antoi elokuvalle myönteisen arvostelun tehden "Tituksesta" "kriitikkojen valinnan". "Chicago Sun-Timesin" Roger Ebert ylisti elokuvaa ja antoi "Titukselle" kolme ja puoli tähteä neljästä.


title: Titus (elokuva)

text: "Tituksesta" on saatavilla monia eri DVD-julkaisuja.


title: Christian Folin

text: Christian Folin (s. 9. helmikuuta 1991 Kungsbacka, Ruotsi) on ruotsalainen jääkiekkopuolustaja, joka pelaa NHL-joukkue Philadelphia Flyersin organisaatiossa. Isokokoisen puolustajan vahvuuksiin kuuluvat liikkuvuus, fyysisyys, hyökkäystaidot ja laukaus. Hän laukoo oikealta.


title: Christian Folin

text: Folin on Hanhals IF:n kasvatti ja pelasi juniorina myös Frölundan J20-joukkueessa SuperElitissä. Kaudella 2009–2010 Folin debytoi miesten tasolla Hanhals IF:ssa Ruotsin II-divisioonassa pelaten yhden ottelun.


title: Christian Folin

text: Kaudeksi 2009–2010 Folin siirtyi Pohjois-Amerikkaan, USHL-joukkue Fargo Forceen, josta vaihtoi kesken kauden NAHL:n Austin Bruinsiin. Seuraavalla kaudella Folin oli Bruinsin toiseksi tehokkain puolustaja tehoilla 11+20=31. Hänen teholukemansa +45 oli NAHL:n kolmanneksi paras. Folin valittiin myös NAHL:n All-Central Division Team -kentälliseen.


title: Christian Folin

text: Kaudet 2012–2014 Folin pelasi Massachusetts Lowellin yliopistossa. Hän voitti ensimmäisen yliopistokautensa 2012–2013 päätteeksi Hockey Eastin mestaruuden ja omasi joukkueen parhaan teholukeman +17. Folin siirtyi NCAA-kauden päätyttyä kaksivuotisella tulokassopimuksella NHL-joukkue Minnesota Wildiin maaliskuussa 2014. Folinia pidettiin yliopistojen parhaana vapaana agenttina, ja 15–20 NHL-joukkuetta olivat kiinnostuneita hänestä.


title: Christian Folin

text: Folinin veli Niklas pelaa myös jääkiekkoa, USHL:n Omaha Lancersissa.


title: Elina Vehkaoja

text: Elina Vehkaoja on suomalainen näyttelijä. Hänen tunnetuimpia roolejaan ovat pääosa Venla Virkkusena nuortensarjassa "Lukio" sekä sivurooli Laura Maasalona fantasia-draamasarjassa "Nymfit". Vuonna 2008 Vehkaoja näytteli "Salatut elämät"-sarjassa Sampsa Tuomalan esittämän Sampo Kaukovaaran armeijassa tapaamaa tyttöystävää Anu Määttää. Vehkaoja on mukana myös elokuvissa Heavy Metal (2007), Maata meren alla (2009) ja Väärät juuret (2009).


title: Elina Vehkaoja

text: Vehkaoja opiskelee Metropolia ammattikorkeakoulussa teatteri-ilmaisun ohjaajaksi.


title: Hongkongin hallitus

text: Hongkongin hallitusta johtaa hallintojohtaja ("Chief Executive"), joka käyttää ylintä valtaa Hongkongissa. Hallintojohtaja nimittää ministeriöille ("bureaux") ja virastoille ("department") päälliköt ("secretary") ja Kiinan kansantasavallan valtioneuvosto hyväksyy nimitykset. Päälliköt tekevät oman toimialansa päätökset itsenäisesti tai tekevät esityksensä hallintojohtajalle. Vaikka hallintojohtajaa ja ministeriöiden ja virastojen päälliköitä kutsutaan Hongkongin hallitukseksi, hallitus ei muodosta yhtenäistä elintä, joka tekisi kollektiivisia päätöksiä. Hallitus on toimeenpanovaltainen eikä sitä ole muodostettu poliittisin perustein. Sen ei tarvitse nauttia parlamentin vaan Kiinan keskushallituksen luottamusta. Vuonna 2002 voimaan tulleen Principal Officials Accountability Systemin myötä päälliköt ovat olleet poliittisesti vastuussa hallintojohtajalle, mikä on lisännyt hallituksen toimeenpanojohtoisuutta. Hallitukseen kuuluu 15 päällikköä, jotka ovat:Kaikki hallituksen jäsenet ja heidän lisäkseen 16 muuta jäsentä muodostava ExCon, hallintojohtajan johtaman hallintoneuvoston. Hallintojohtajalla on velvollisuus konsultoida ExCoa keskeisissä päätöksissä. Mikäli hallintojohtaja tekee ExCon enemmistön tahdon vastaisen päätöksen, hänen on kirjattava päätöksestään selonteko neuvoston pöytäkirjaan. Hallintoneuvostolla on kollektiivinen vastuu tekemistään päätöksistä.


title: Minor League Baseball

text: National Association of Professional Baseball Leagues perustettiin vuonna 1902 pienten baseball liigojen kattojärjestöksi ja sopimus Major Leaguen ja uuden "minor league" yhdistyksen välillä allekirjoitettiin. Uusi sopimusasiakirja koski liigaluokituksia, rajoituksia rostereihin ja pelaajapalkkioihin ja pelaajien varausjärjestelmän (draft). Patrick Powers valittiin järjestön ensimmäiseksi presidentiksi. Organisaatio vaihtoi nimekseen Minor League Baseball vuonna 1999.


title: Minor League Baseball

text: Kaikki pienet liigat toimivat itsenäisinä yrityksinä. Useimmat ovat jäseniä Minor League Baseballissa (MiLB), joka toimii Baseball komission puitteissa. Useilla liigoilla, jotka tunnetaan riippumattomina baseball liigoina, ei ole mitään virallista yhteyksiä Major League Baseballiin.


title: Minor League Baseball

text: Lukuun ottamatta Mexican Leaguea, pienten liigojen joukkueet ovat yleensä yksityisomistuksessa, mutta suoraan yhteydessä johonkin Major League joukkueeseen standardoidun Pelaajien kehittämissopimuksen kautta. Näistä yhteyksistä käytetään nimitystä "farmijärjestelmä" tai "farmijoukkueet".


title: Minor League Baseball

text: Major ja Minor League joukkueet voivat tehdä Pelaajien kehittämissopimuksen kahden tai neljän vuoden toimikaudeksi ja voivat myös uudistaa sen, jolloin monet suhteet kestävät pitkän aikaa. Esimerkiksi Omaha Storm Chasers (entinen Omaha Royals) on ollut Triple-A tason farmijoukkue Kansas City Royalsille aina siitä saakka kun Royals liittyi American Leagueen vuonna 1969. Muutamat pienten liigojen joukkueet ovat suoraan Major League joukkueen omistamia, kuten St. Louis Cardinalsin omistama Springfield Cardinals.


title: Minor League Baseball

text: Nykyisin toimii 19 minor leaguea ympäri Yhdysvaltoja sekä Kanadassa, Meksikossa, Dominikaanisessa tasavallassa ja Venezuelassa. Joukkueita näissä liigoissa on kaikkiaan 243. Tämän lisäksi useita riippumattomia liigoja toimii Yhdysvalloissa ja Kanadassa.


title: Minor League Baseball

text: Ensimmäiseen ammattilaisbaseball yhdistykseen National Associationiin kuuluivat 1871–1875 kaikki täysammattilaisjoukkueet. Tämä järjestelmä osoittautui toimimattomaksi ja seurat usein lopettivat pelaamisen kesken kauden. Tämä ongelma ratkesi vuonna 1876, kun National League perustettiin. Liigan ulkopuolelle jääneet ammattilaisseurat vastasivat perustamalla omia paikallisia yhdistyksiä, kuten New England Association 1877 ja Eastern Championship Association 1881. Nämä olivat löyhiä itsenäisten joukkueiden keskinäisiä sopimuksia pelata mestaruuksista.


title: Minor League Baseball

text: Ensimmäisenä minor leaguena on perinteisesti pidetty Northwestern League 1883–1884. Toisin kuin aiemmat yhdistykset, se luotiin pysyväksi organisaatioksi. Se oli myös yhdessä National Leaguen ja American Associationin kanssa laatimassa kansallista sopimusta 1883. Kahden seuraavan vuosikymmenen aikana yhä enemmän pieniä liigoja allekirjoitti eri versioita kansallisesta sopimuksesta. Lopulta pienet liigat liittyivät yhteen neuvottelemaan yhdessä.


title: Minor League Baseball

text: 1890-luvun lopulla Western Leaguen johtaja Ban Johnson päätti haastaa National Leaguen hallitsevan aseman. Vuonna 1900 hän muutti liigansa nimen American Leagueksi ja alkoi tehdä sopimuksia pelaajille, jotka olivat tyytymättömiä National Leaguen maksujärjestelyhin ja ehtoihin. Tämä sai Patrick T. Powersin, Eastern Leaguen puheenjohtajan, ja monet muut pienten liigojen omistajat uskomaan, että konflikti saattaa vaikuttaa heidän järjestöönsä. Pienten liigojen edustajat tapasivat Leland Hotellissa, Chicagossa 5. syyskuuta 1901. Vastauksena National-American taisteluun he päättivät muodostaa yhdistyksen nimeltään National Association of Professional Baseball Leagues (NAPBL tai NA). Tarkoituksena tuolloin oli säilyttää mukana olleiden liigojen riippumattomuus. Useat liigat eivät allekirjoittaneet sopimusta ja jatkoivat työtään itsenäisesti. Powersista tehtiin yhdistyksen ensimmäinen presidentti ja sen päämaja perustettiin Auburniin, New Yorkiin.


title: Ilma Ikonen

text: Ilma Ikonen (23. toukokuuta 1904 Lappeenranta - 9. kesäkuuta 2003 Helsinki) oli suomalainen raviohjastaja, näyttelijä ja nuortenkirjailija.


title: Ilma Ikonen

text: Ikonen oli Suomen ensimmäisiä naispuolisia raviohjastajia. Hän toimi myös kilparatsastajana ja ratsastuksenopettajana.


title: Wargaming.net

text: Wargaming.net on alkujaan valkovenäläinen strategisia MMO-verkkopelejä kehittävä pelitalo. Se tunnetaan ennen kaikkea suositusta World of Tanks -pelistään. Yhtiö perustettiin 1998 ja se julkaisi ensimmäisen pelinsä DBA Onlinen jo samana vuonna. Nykyisin yhtiön sotapeleillä on yli 100 miljoonaa pelaajaa.


title: Wargaming.net

text: Viktor Kislyi julkaisi 1. eloluuta 1995 ystäviensä kanssa indiejulkaisuna "Iron Age" -pelin. Virallisesti Wargaming-yhtiö perustettiin kuitenkin vasta 7. elokuuta 1998. "DBA Online", De Bellis Antiquitatis -pelin PC-versio, julkaistiin 19.8.2000. 22. syyskuuta 2003 julkaistiin "Massive Assault". Seuraavina vuosina Wargaming keskittyi kehittämään lisä -ja jatko-osia "Massive Assaultille". Ensimmäisen yritysostonsa Wargaming teki 4. marraskuuta 2007 ostaessaan minskiläisen Arise-pelistudion. Syyskuussa 2009 Wargaming julkaisi toiseen maailmansotaan sijoittuvan "Order of Warin". Sille julkaistiin yksi lisäosa, ja sen jälkeen Wargaming keskittyi kehittämään "World of Tanksia".


title: Wargaming.net

text: "World of Tanks" tuli avoimeen betaan 11. toukokuuta 2010 ja julkaistiin Venäjällä 12.8.2010. Euroopassa ja Pohjois-Amerikassa WoT julkaistiin 12. huhtikuuta 2011. Wargaming julkisti uuden kumppaninsa Persha Studian kanssa "World of Warplanesin" heinäkuussa E3 Expo -pelitapahtumassa Los Angelesissa. 18. elokuuta 2011 esiteltiin Lesta Studion kanssa kehitetty "World of Warships". Samoihin aikoihin Wargaming osti BigWorld Pty Ltd -yhtiön, joka kehittää nykyisin Bigworld-pelimoottoria Wargamingin MMO-peleihin.


title: Wargaming.net

text: Wargaming osti Day 1 Studios -peliyhtiön 6. tammikuuta 2013 ja muutti sen nimen Wargaming Westiksi. Helmikuussa Wargamingiin liittyi Gas Powered Games, joka oli "Total Annihilation" -pelisarjan luojan Chris Taylorin vuonna 1998 perustama studio. Studio nimettiin Wargaming Seattleksi.


title: Wargaming.net

text: Heinäkuussa 2013 Wargaming osti Atarin huutokaupasta oikeudet "Total Annihilation" ja "Master of Orion" -pelisarjoihin. Kesällä 2015 Wargaming.net kertoi herättävänsä Master of Orion -pelisarjan uudelleen henkiin. Varsinaisesta kehitystyöstä vastaa NGD Games pelin alkuperäisien kehittäjien kanssa.


title: Wargaming.net

text: "World of Tanksin" mobiiliversio "World of Tanks Blitz" julkaistiin maaliskuussa ja konsoliversio "" kesäkuussa 2014. Wargaming alkoi kehittää vuonna 2015 digitaalista keräilykorttipeliä nimeltään "World of Tanks Generals". Sitä pelataan joihinkin "World of Tanksissa" käytettyihin panssarivaunuihin löyhästi perustuvilla korteilla. Normaalien tankkikorttien lisäksi pelissä on käskykortteja, joilla on monimutkaisempi vaikutus. "World of Tanks Generals" pääsi suljettuun beetavaiheeseen helmikuussa 2015. Se julkaistiin verkkoselaimille ja iOS:lle 25. marraskuuta 2015. "World of Tanks Generalsin" kehitys kuitenkin lopetettiin huhtikuussa 2016, ja huhtikuussa 2017 peli poistettiin Wargamingin palvelimilta.


title: Wargaming.net

text: Wargaming osti mobiilipeleihin keskittyneen suomalaisen Boomlagoon-peliyhtiön joulukuussa 2016. Yhtiön nimi muutettiin kaupan myötä Wargaming Helsingiksi.


title: Wargaming.net

text: Pelitalon muodostavan yhtiöryppään emoyhtiön, Wargaming Public Company Limited -yhtiön kotipaikka on Nikosia, Kypros. Toimipisteitä sillä oli lisäksi myös Valko-Venäjällä, Venäjän federaatiossa, Ukrainassa, Ranskassa, Saksassa, Yhdysvalloissa, Etelä-Koreassa, Singaporessa ja Australiassa. Emoyhtiön toimitusjohtajana toimii yhtiön perustaja ja suurin omistaja Viktor Kislyi.


title: Wargaming.net

text: Yhtiö teki tilivuonna 2012 yhteensä 218 miljoonan euron liikevaihdon ja 7 miljoonan euron operatiivisen tuloksen. Henkilökunnan määräksi kirjattiin vuoden 2012 loppuessa vajaa 700. Yhtiöryppään pelien päämarkkinat olivat tuolloin IVY-maissa (131 milj. EUR liikevaihto), Länsi-Euroopassa (54,3 milj. EUR) ja Amerikassa (30,8 milj. EUR). Venäläisen Vedomosti-talouslehden mukaan yhtiön ilmoittama liikevaihto vuoden 2013 ensimmäiseltä puoliskolta ylitti koko edellisvuoden luvut ja kohosi 234 miljoonaan euroon ja voitto 25,6 miljoonaan euroon. Voimakkaasti kasvaneen emoyhtiön tilivuoden 2013 tilinpäätös ei kuitenkaan valmistunut määräajassa. Tästä syystä Kyproksen pörssi keskeytti toukokuussa 2014 emoyhtiön osakkeilla käytävän kaupan. Osakkeista tosin vain 2 prosenttia on muilla kuin neljällä pääomistajilla, ja pörssi ei ollut rekisteröinyt kauppoja tapahtuneeksi näilläkään osakkeilla viime vuosina.


title: Wargaming.net

text: Vuonna 2016 yhtiöllä oli yli 3 000 työntekijää. Tuolloin yhtiön arvoksi arvioitiin 1,5 miljardia dollaria.


title: Wargaming.net

text: Wargaming.net ID on Wargaming.netin peleissään käyttämä yhdistetty kirjautumisjärjestelmä. Sen avulla kaikissa yhtiön nykyisissä peleissä, verkkosivuissa ja sovelluksissa voi käyttää samoja tunnuksia. Wargaming.net ID:n myötä peleissä kaikissa toimii myös sama Premium-tili ja ostettu kulta on käytettävissä missä tahansa pelissä.


title: Nikeforos Blemmydes

text: Nikeforos Blemmydes (; tai "Blemmida"; 1197–1272) oli bysanttilainen filosofi ja munkki, joka kirjoitti sekä filosofisia että teologisia teoksia.


title: Nikeforos Blemmydes

text: Blemmydes oli kotoisin Konstantinopolista. Neljännen ristiretken ja Latinalaisen keisarikunnan perustamisen jälkeen vuonna 1204 hänen perheensä muutti Vähä-Aasiaan. Hän sai hyvän koulutuksen ja toimi papistossa Nikaiassa. Myöhemmin hän ryhtyi munkiksi ja perusti luostarin Efesoksen lähelle.


title: Nikeforos Blemmydes

text: Blemmydeen oppilaisiin kuuluivat muun muassa keisari Theodoros II Laskaris sekä historioitsija Georgios Akropolites. Blemmydeen logiikan tuntemusta hyödynnettiin ortodoksisen teologian puolustamisessa "filioque"-kiistaa eli Pyhän Hengen lähtemistä koskevissa väittelyissä paavin lähettiläiden kanssa.


title: Nikeforos Blemmydes

text: Blemmydes oli välillä kiistoissa keisarien ja Konstantinopolin patriarkan kanssa. Hän muun muassa karkotti Johannes Dukaksen rakastajattaren Markesinan luostarinsa kirkosta ja kirjoitti tästä teologisen kiertokirjeen "De regia pellice templo ejecta" ("Kuninkaan rakastajattaren temppelistä karkottamisesta"). Tästä huolimatta keisarit pitivät häntä arvossa. Kun patriarkan virka oli vapaana vuonna 1255, Theodoros II tarjosi sitä Blemmydeelle, mutta tämä valitsi elämän luostarissa ja pysyi siellä kuolemaansa saakka.


title: Nikeforos Blemmydes

text: Blemmydes kirjoitti lukuisia teoksia sekä filosofista että teologiasta, ja erityisesti hänen logiikkaa ja luonnonfilosofiaa käsittelevät yhteenvetonsa olivat hyvin luettuja. Blemmydeen teokset perustuivat enimmäkseen Aristoteleen teoksiin sekä myöhempiin Aristoteles-kommentaattoreihin. Hän sai kuitenkin vaikutteita myös mm. Johannes Damaskolaiselta sekä stoalaiselta Kleomedeeltä. Teologiassaan hän hyödynsi kirkkoisiä. Blemmydes kirjoitti myös lukuisia kirjeitä, runoja, maantieteellisiä teoksia, ohjeita keisarille ja luostarinsa munkeille, sekä kaksi omaelämäkertaa.


title: Nikeforos Blemmydes

text: Blemmydeen teoksia ovat mm.:


title: Georgios Pakhymeres

text: Georgios Pakhymeres (; n. 1242–1310) oli bysanttilainen historioitsija ja filosofi, joka kirjoitti sekä keisarikunnan historiasta että monipuolisesti filosofian eri osa-alueista.


title: Georgios Pakhymeres

text: Pakhymeres oli kotoisin Nikaiasta, johon hänen isänsä oli paennut neljättä ristiretkeä seuranneen Konstantinopolin valtauksen ja Latinalaisen keisarikunnan perustamisen jälkeen vuonna 1204. Kun Konstantinopoli oli vallattu takaisin vuonna 1261, Pakhymeres asettui kaupunkiin. Siellä hän opiskeli lakia ja astui kirkon palvelukseen.


title: Georgios Pakhymeres

text: Pakhymereen kirjallinen tuotanto oli laaja. Hänen merkittävin teoksensa on 13 kirjaa käsittänyt Bysantin historia, joka jatkoi Georgios Akropoliteen työtä ja kattoi vuodet 1255/1261–1308. Filosofian puolella Pakhymeres kirjoitti laajan Aristoteleen ajattelua käsittelevän parafraasi-tiivistelmän nimeltä "Filosofia" ("Philosophia"). Se käsitti sekä logiikan, luonnonfilosofian, metafysiikan että etiikan alueet. Hän kirjoitti myös kommentaarit Aristoteleen "Organoniin", "Fysiikkaan", "Metafysiikkaan" ja "Nikomakhoksen etiikkaan"; teoksen "Quadrivium", joka käsitteli neljää matemaattista oppiainetta eli "quadriviumia" (aritmetiikka, geometria, tähtitiede ja musiikki); sekä ainoan myöhäisbysanttilaisen Platon-kommentaarin, joka oli jatkoa Prokloksen "Parmenides"-dialogin kommentaarille.


title: Georgios Pakhymeres

text: Pakhymeres kirjoitti myös runoutta, mukaan lukien omaelämäkerta; Pseudo-Dionysios Areopagitan puheiden ja kirjeiden parafraasin; sekä kuvauksen Augusteumista, keisari Justinianuksen Hagia Sofiaan pystyttämästä pylväästä. Hän osallistui filosofisten tekstien käsikirjoitusten kokoamiseen, kopiointityöhön ja toimittamiseen.


title: Apocalypse

text: Apocalypse voi tarkoittaa:


title: Valheen vangit

text: Valheen vangit on suomalainen Liv-kanavalla esitettävä televisiosarja, jossa käsitellään tavallisten ihmisten tositarinoita realitystä tutulla kerrontatavalla. Sarjan jokaisessa jaksossa päähenkilöllä on salaisuus, jonka kanssa henkilö yrittää kamppailla, koska salaisuus on liian suuri tai liian vaikea käsitellä. Ohjelma perustuu hollantilaiseen "Behind the Closed Doors"-formaattiin. Sarjan ensimmäistä jaksoa seurasi keskimäärin 298 000 katsojaa, mikä tekee siitä kaikkien aikojen parhaimman tv-sarjan aloituksen Liv-kanavalla.


title: Valheen vangit

text: Valheen vangit on tosi-tv-ohjelmien tyyliin kuvattu scripted reality -ohjelma, jossa näyttelijöinä ovat tavalliset ihmiset. Osa kertomuksista on Hollannista, josta formaattikin on. Osa kertomuksista on suomalaisia.


title: Seppo Koski (balettitanssija)

text: Seppo Einari Koski (s. 10. maaliskuuta 1941 Helsinki – 31. joulukuuta 2007) on suomalainen balettitanssija ja balettipedagogi. Hänet kiinnitettiin Suomen Kansallisoopperan balettiin 1962, ja hän oli ensitanssija vuodesta 1970. Häntä on pidetty teknisesti taitavana ja luonnehtimiskykyisenä. Hän on tanssinut päärooleja esimerkiksi baleteissa "Romeo ja Julia", "Joutsenlampi", "Carmen" ja "Spartacus".


title: Seppo Koski (balettitanssija)

text: Kosken puoliso on balettitanssija Seija Silfverberg.


title: Seppo Koski

text: Seppo Koski tarkoittaa seuraavia henkilöitä:


title: Jalmari Laurikkala

text: Selim Jalmari Laurikkala (29. joulukuuta 1882 Pyhäranta – 19. marraskuuta 1957 Helsinki) oli suomalainen pappi, kirkkoherra, konsistorin esimies, jossa tehtävässä hän johti Inkerin evankelis-luterilaista kirkkoa 1924–1937.


title: Jalmari Laurikkala

text: Lapsuus ja koulutie


title: Jalmari Laurikkala

text: Jalmari Laurikkala syntyi Juho Laurikkalan ja Maria o.s. Siirilän maanviljelijäperheeseen.


title: Jalmari Laurikkala

text: Pyhärannalle 1889 avattu kansakoulu mahdollisti Jalmarille koulutien alun kotoa. Kylän nuorille laajenivat koulutusmahdollisuudet 1890-luvulla. Rauma (1893) ja Uusikaupunki (1895) saivat oppikoulun. Jalmari pääsi ylioppilaaksi 1905 Uudenkaupungin yhteislyseosta. Opintie jatkui Helsingin yliopistossa, jossa hän suoritti teologian erotutkinnon 1908.


title: Jalmari Laurikkala

text: Pappisuralle


title: Jalmari Laurikkala

text: Laurikkala vihittiin papiksi tammikuussa 1909. Toinen tärkeä tapahtuma oli, kun Jalmari Laurikkala ja Saimi Sallima Pouru avioituivat samassa kuussa. Kutsu papin tehtäviin kuului Inkeristä, jossa asui noin 150 000 inkeriläistä ja suomalaista. Suurin osa Inkerin seurakuntien papeista oli kansallisuudeltaan suomalaisia, Helsingin yliopiston teologisesta tiedekunnasta valmistuneita. Kattila-Soikkola-Novasolkan seurakunnassa ei ollut ollut pappia kuuteen vuoteen ja seurakuntalaiset hartaasti toivoivat häntä heille papiksi laajaan seurakuntaansa. Nuoripari asettui asumaan Kattilaan, jossa Laurikkala oli Kattila-Soikkola-Novasolkan seurakuntien kirkkoherrana 1909–1914. Perheeseen syntyi tytär Toive Saimi Inkeri 1910. Sitten tuli perheen muutto Rääpyvään, jossa hän oli Rääpyvän seurakunnan kirkkoherrana vuodesta 1914 alkaen. Siellä perhe sai pojan, Aarre Johanneksen 1915.


title: Jalmari Laurikkala

text: Laurikkalan suurtyömaa


title: Jalmari Laurikkala

text: Venäjän vuoden 1917 vallankumouksen jälkeisissä oloissa pappien vangitsemiset, karkotukset ja teloitukset synnyttivät pappispulan. Papiston määrä putosi 25:stä viiteen ja v. 1925 yhteen. Siksi Laurikkala joutui ottamaan vastuulleen useiden muidenkin seurakuntien hoidon. Hän hoiti vuosina 1917–1931 Kelton, 1921–1923 Markkova–Järvisaaren sekä 1922–1937 Tuutarin ja Hietamäen seurakuntia. Näiden lisäksi Laurikkala hoiti Leningradin kolmea luterilaista suomalaista seurakuntaa 1923–1937, ruotsalaista seurakuntaa 1929–1931 ja virolaista seurakuntaa 1929–1937. Laurikkala myös osallistui jossain määrin muiden seurakuntien hoitoon. Lisäksi hän piti jumalanpalveluksia Pähkinäsaaren ruutitehtaalla suomen, viron ja saksan kielillä. Yhteensä näissä Laurikkalan vastuulla olleissa seurakunnissa oli noin 30 000 jäsentä. Miten hän ehti kaikkea tehdä? Laurikkala tuli toimeen vähällä unella ja nukkui jopa hevosen reessä tai rattailla.


title: Jalmari Laurikkala

text: Pappispulan vuoksi Laurikkalalla oli monta virkaa. Hän oli usean seurakunnan kirkkoherra, Pohjois-Inkerin lääninrovasti ja vuonna 1924 hänet valittiin Inkerin ev.lut. kirkon konsistorin esimieheksi eli  piispan virkaan, mutta vaatimattomuuttaan ja välttääkseen enempää joutumasta neuvostoviranomaisten silmätikuksi hän ei halunnut piispaksi vihkimistä. Konsistori koulutti ja nimesi seurakuntiin seurakunnan hoitajia, mutta näitäkin vangittiin ja karkotettiin. Laurikkala valittiin myös Inkerin virolaisen ev.lut. kirkon konsistorin esimieheksi 1929.


title: Jalmari Laurikkala

text: Inkerin kirkon alasajo alkoi heti vallankumouksen jälkeen. Kirkon omaisuus otettiin valtiolle, vaikka aluksi kirkkoja ja pappiloita sai käyttää, vaikkakin koko ajan lisättiin taloudellisia rasituksia seurakunnille, jotta seurakuntalaiset joutuisivat luopumaan niistä. Kirkollista toimintaa, kuten rippikoulujen pitoa ja uskonnon opetusta rajoitettiin enenevässä määrin. Laurikkalan kulkemista myös rajoitettiin. Vuonna 1931 alkoivat suuret karkotukset Kuolaan, Kazakstaniin ja Siperiaan, jolloin noin kolmasosa inkeriläisistä karkotettiin. Julkinen kirkollinen toiminta Inkerissä päättyi syksyllä 1937.


title: Jalmari Laurikkala

text: Urkintaa, vankeuksia, karkoituksia


title: Jalmari Laurikkala

text: Papisto ja seurakunnan muut työntekijät luokiteltiin kuuluviksi alimpaan yhteiskuntaluokkaan, minkä vuoksi heidän kansalaisoikeutensa poistettiin. Laurikkalan kodissa tehtiin useasti kotietsintöjä aseiden löytämiseksi ja Laurikkalaa usein kuulusteltiin. Vuonna 1919 hänet vangittiin muutamaksi päiväksi epäiltynä yhteyksistä Suomeen ja valkokaartiin. Viranomaiset pyrkivätkin vaikeuttamaan Laurikkalan viranhoitoa muun muassa matkustus- ja asuinpaikkarajoituksilla. Vuonna 1923 takavarikoitiin kirkkokalleudet, virkavallan ote tiukkeni ja Laurikkala vangittiin lyhyeksi aikaa. Häntä syytettiin uskontolain rikkomisesta. Vuonna 1927 hänet karkotettiin Suomeen mutta Laurikkala pääsi palaamaan takaisin Moskovasta saadulla luvalla ”itkevän Inkerin isäksi”. Vuonna 1937 tapahtunut karkotus oli lopullinen.


title: Jalmari Laurikkala

text: Propagandaa ja tomerat seurakuntalaiset


title: Jalmari Laurikkala

text: Puolueen voimakas uskonnonvastainen propaganda kohdistui tiukimmin pappeihin, olipa Lenin antanut ohjeen likvidoida kaikki papit. Inkerissä erityisen kiivaita uskonnon vastustajia olivat Suomesta ja Amerikasta tulleet kommunistit, joiden tavoite oli saada Laurikkala karkotetuksi tai lähtemään vapaaehtoisesti, kun perhettä oikein kiusattiin. Kirkon ykkösmiehenä Laurikkalaa pilkattiin ja Vapaus-lehden mukaan hän keri ahneuttaan neljän seurakunnan lampaat, vaikka tosiasiassa kommunistisena aikana papille ei saanut maksaa palkkaa, vaan hänen tulonsa oli seurakuntalaisten vapaaehtoislahjoitusten varassa. Laurikkalaan suunnattu painostus oli pikemmin poliittista kuin puhtaasti uskonnonvastaista, vaikka Laurikkala varoi erittäin tarkasti ottamasta mitään kantaa poliittisiin kysymyksiin. Tästä olisi nimittäin heti seurannut rikossyyte ja karkotus. Laurikkalan saamiseksi sanomaan jotakin poliittista järjestettiin Leningradin valistustalolla 1927 uskovaisten ja kommunistien välinen väittely, jossa Laurikkalan vastaväittelijäksi oli paikalle kutsuttu taitava Yrjö Sirola Moskovasta, mutta läsnäolijoiden mukaan Laurikkala selviytyi väittelystä voittajana. Muun painostuksen ja perheen häiriköinnin ohella Laurikkalasta kirjoitettiin esim. Vapaus-lehden joka numerossa täysin keksittyjä häväistyskirjoituksia. Rääpyvässä häntä ja hänen perhettään koetettiin jopa syyttää muun muassa tuhopoltoista. Vuonna 1930 Laurikkala karkotettiin pappilasta ja hän joutui perheineen muuttamaan Leningradiin.


title: Jalmari Laurikkala

text: Laurikkalan vankeus jäi monesti lyhyeksi, mikä oli lähinnä seurakuntalaisten lukuisien anomusten ja vapauttamispyyntöjen ansiota. Erityisesti naiset kuntakokouksissa vaativat saada pappinsa pois vankeudesta tai karkotuksesta. Kun kerran Rääpyvän hovin teknikumin opettajat tulivat pitämään Kässylän kylään kokoustaan, nostivat naiset metelin. Teidän syynne on, että pappi on lähetetty pois. Kun teitä vielä ei ollut, oli pappi rauhassa. Opettajat pelästyivät. He väittivät, etteivät tienneet asiasta mitään. Olisi käynyt Venäjän alamaiseksi, niin ei olisi lähetetty. Silloin eräs nainen, suomalainen, huusi: ’Vai vielä olisi pitänyt käydä Venäjän alamaiseksi, jotta olisitte saaneet hänet vankilan nurkassa mädännyttää.’ Kokouksesta ei tullut mitään. Seurakuntalaiset aktiivisesti puolustivat pappiaan, joka ammensi luottamustaan Raamatun sanasta. Laurikkalan ja hänen vaimonsa sekä seurakuntalaisten läheistä suhdetta kuvaa se, että Laurikkalaa kutsuttiin yleensä isäksi ja hänen vaimoaan äidiksi. Myös Suomen kansalaisuus suojasi Laurikkalaa.


title: Jalmari Laurikkala

text: Suomen toimikausi


title: Jalmari Laurikkala

text: Suomessa hän toimi Hausjärven kirkkoherrana 1939–1952. Sotien aikana hän auttoi Suomeen 1943-44 tuotuja inkeriläisiä ja kävi useasti tapaamassa mm. inkeriläisiä ja venäläisiä sotavankeja ja piti heille jumalanpalveluksia. Inkeriläisille nuorille hän myös piti rippikouluja seurakunnassaan.


title: Jalmari Laurikkala

text: Inkeriläiset kutsuivat Ruotsiin


title: Jalmari Laurikkala

text: Ruotsiin paenneet inkeriläiset halusivat hänet sielunpaimenekseen Ruotsiin. Aluksi hän kävi tilapäisesti lomillaan ja ollessaan vuoden virkavapaana Hausjärveltä 1950 –1951 hän oli vaimonsa kera siellä. Eläkeiän myötä Laurikkala muutti Boråsiin vuonna 1952 ja hän toimi Ruotsin kirkon palveluksessa Ruotsissa asuvien inkeriläisten ja osin myös muiden suomalaisten pappina kuolemaansa asti.


title: Jalmari Laurikkala

text: Elämä päättyi


title: Jalmari Laurikkala

text: Jalmari Laurikkala sairastui kesälomallaan 1957. Sairaus vei hänet hoidettavaksi Helsingin Diakonissalaitokseen. Myöhemmin hänet siirrettiin Sädehoitolaitokseen. Vaikuttavan työjakson tehneen papin elämä päättyi noin kuukautta ennen 75-vuotispäiväänsä.


title: Jalmari Laurikkala

text: Muotokuva Boråsiin 1957, lahjoitettiin Pietariin


title: Jalmari Laurikkala

text: Ruotsin inkeriläiset olivat tilanneet taidemaalaari Antti Perolaiselta muotokuvan Laurikkalan 75-vuotispäivää varten. Se paljastettiin muistotilaisuudessa Boråsin Carolin seurakuntatalolla rovastin syntymäpäivänä 29.12.1957. Kun Pyhän Marian kirkko Pietarissa 2002 vihittiin uudelleen kirkolliseen tehtäväänsä, Ruotsin Inkeri-liitto lahjoitti taulun kirkkoon, jossa rovasti vaikutti suuresti inkeriläisten puolesta vainon aikoina.


title: Jalmari Laurikkala

text: Paimenpojasta Inkerin piispaksi


title: Jalmari Laurikkala

text: Televisiossa on esitetty otsikon mukainen perusteellinen yhdeksänosainen dokumentti Jalmari Laurikkalasta. Yhteensä neljä ja puolituntinen esitys sisältää Laurikkalan ja Inkerin kansan yhteen liittyviä tilanteita ja kohtaloita Venäjän valtion muuttuessa ateistiseksi Neuvostoliitoksi. Ohjelmassa korostuu Laurikkalan uskollisuus Raamatun sanomalle, rauhallisuus ja harkitsevaisuus eri tilanteissa.


title: Juhani Koski

text: Seppo Juhani Koski (17. helmikuuta 1947 Kouvola – 14. toukokuuta 2015 Oulu) oli suomalainen tekniikan tutkija ja professori. Hän oli Tampereen teknillisen yliopiston lujuusopin professori vuodesta 1993.


title: Josep Maria Ventura i Casas

text: Josep Maria Ventura i Casas (Alcalá la Real, 1817 - Figueres, 1875) oli katalonialainen muusikko ja säveltäjä. Hän menetti äitinsä kuusivuotiaana ja kasvoi isoisänsä hoivissa. Sekä isä että isoisä olivat sotilaita. Ventura meni viisitoistavuotiaana räätälin oppiin ja alkoi samaan aikaan opiskella soittamaan useita instrumenttejä. Hän alkoi soittaa nimellä "cobla" kutsutussa tyypillisessä katalonialaisessa kansanmusiikkiyhtyeessä, ja myöhemmin johtaa omaa "coblaansa". Hän uudisti katalonialaisen kansantanssin säestykseen käytettävää "sardana"-musiikkia.


title: Tapio Koski

text: Tapio Johannes Koski (17. kesäkuuta 1920 Viipuri – 7. lokakuuta 2009 Kauniainen) oli suomalainen vuorineuvos ja Keskon pääjohtaja 1969–1980. Hän tuli Keskon palvelukseen 1948. Lisäksi hän oli Liiketyönantajain keskusliiton puheenjohtaja 1969–1979 sekä Kansainvälisen kauppakamarin Suomen osaston puheenjohtaja vuodesta 1970.


title: Tapio Koski

text: Koski suoritti ylemmän oikeustutkinnon 1947, ja varatuomarin arvon hän sai 1951.


title: Viljo Mömmö

text: Viljo Johannes Mömmö (27. kesäkuuta 1888 Sotkamo – 4. toukokuuta 1918 Sotkamo) oli suomalainen radikaali pastori joka herätti vuonna 1916 julkaisemallaan pamfletilla suurta huomiota Suomen evankelis-luterilaisen kirkon piirissä.


title: Viljo Mömmö

text: Mömmön vanhemmat olivat kappalainen August Mömmö ja Hildur Sofia Beyrath. Hän pääsi ylioppilaaksi 1905 Kuopion lyseosta ja suoritti Helsingin yliopistossa teologian erotutkinnon 1910. Mömmö vihittiin papiksi 1911.


title: Viljo Mömmö

text: Mömmö hoiti apulaispapin tehtäviä useissa eri seurakunnissa. Hän oli Lappeenrannan vt. kappalaisena, Tohmajärven vt. kirkkoherrana ja viimeksi vuodesta 1916 Savonlinnan-Säämingin papiston apulaisena.


title: Viljo Mömmö

text: Mömmö julkaisi keväällä 1916 "Uskonnollisia ajankysymyksiä"-nimisen pamfletin jossa hän hyökkäsi vanhoillisena pitämäänsä valtiokirkkoa vastaan. Pamfletti herätti kiivasta keskustelua ja Mömmö julkaisi myöhemmin samana vuonna siitä vielä laajennetun version nimellä " Murrosaikoja". Mömmön pamfletista otettiin vuoden aikana kuusi painosta, yhteensä noin 27 000 kappaletta. Pamfletin aiheuttama kohu laantui kuitenkin pian.


title: Viljo Mömmö

text: Mömmö kuoli keväällä 1918 keuhkotautiin.


title: Viljo Mömmö

text: Viljo Mömmö oli naimisissa vuodesta 1915 Toini Maria Warénin kanssa.


title: Pete Parkkonen (albumi)

text: Pete Parkkonen on Pete Parkkosen kolmas ja samalla ensimmäinen suomenkielinen studioalbumi. Warner Music Finland julkaisi sen CD:nä, LP:nä sekä digitaalisesti 25. huhtikuuta 2014. Albumin on tuottanut Joonas Angeria. YleX-radiokanava valitsi albumin viikon albumikseen viikolla 17/2014. Seuraavalla viikolla NRJ valitsi "Pete Parkkosen" viikon albumikseen. Albumi nousi ensimmäisellä listaviikollaan Suomen virallisen albumilistan 20:nneksi.


title: Pete Parkkonen (albumi)

text: Albumin ensimmäinen single, ”Mitä minä sanoin”, julkaistiin 6. joulukuuta 2013. Kappale nousi viikolla 51/2013 latauslistan seitsemänneksi, joka jäi sen ainoksi sijoitukseksi kyseisellä listalla. Radiolistalla kappale nousi 15:nneksi soitetuimmaksi kappaleeksi. 21. helmikuuta 2014 julkaistu toinen single ”Mun” on noussut toistaiseksi radiolistan 14. sijalle.


title: Laura Haimila

text: Laura Haimila on suomalainen juontaja, toimittaja ja tubettaja. Haimila työskentelee toimittajana Ylen Kioskissa. Haimila työskenteli NRJ-radiokanavalla tuottajana, uutistoimittajana ja juontajana vuosina 2010–2015. Hän juonsi NRJ:n iltapäivää ja aamua. Laura Haimilalla on YouTube-kanava nimeltä "Haimila". Haimila on kertonut avoimesti lesboudestaan.


title: Laura Haimila

text: Haimila on kuvannut laulaja Cristal Snow’n musiikkivideot "Wicked" ja "Surrender" sekä ohjannut ja kuvannut Maija Vilkkumaan musiikkivideon "Unisex". Hänet on nähty myös Ilta-Sanomien "ToosaTV"-nettisketsisarjassa kahdessa roolissa. Tämän lisäksi hän on kuvannut Sanni Kurkisuota tämän keikoilla.


title: Joseph Oller

text: Joseph Oller i Roca (1839–1922) oli espanjalaissyntyinen yrittäjä ja impressaari, joka asui pääosan elämästään Ranskassa.


title: Joseph Oller

text: Joseph Oller kehitti vuonna 1864 menetelmän laskea vedonlyönnin kertoimia ja erityisen laskukoneen sitä varten. Hän perusti hevoskilpailuja seuraavan lehden vuonna 1867.


title: Joseph Oller

text: Joseph Oller kiinnostui musiikkiviihteestä ja perusti vuonna 1876 Pariisin ensimmäisen musiikkihallin. Sitä seurasivat erilaiset viihdelaitokset kuten operetti- ja vaudeville-teatteri sekä sirkus.


title: Joseph Oller

text: Kuuluisin hänen perustamistaan instituutioista on Moulin Rouge -kabaree vuodelta 1889.


title: Major League Baseball -kausi 2000

text: Major League Baseball -kausi 2000 oli baseballin Major Leaguen kausi, joka alkoi 29. maaliskuuta 2000 Tokyo Domessa, Tokiossa, Japanissa, jossa Chicago Cubs voitti New York Metsin 5–3 kautta aikojen ensimmäisessä Pohjois-Amerikan ulkopuolella pelatussa "ison liigan" ottelussa. Kausi päättyi New York Yankeesin voittoon paikalliskilpailija New York Metsistä 44 vuoden tauon jälkeen pelatussa "Subway Seriesissä". Kaikkiaan tämä oli 14. kerta, kun newyorkilaisjoukkueet kohtasivat World Seriesissä ja 11. kerta, kun Yankees voitti kyseisen kamppailun. Kauden All-Star-ottelu pelattiin 11. heinäkuuta Turner Fieldillä Atlantassa, ja siinä voittajaksi selvisi American League 6–3. Ottelun MVP oli Derek Jeter.


title: Major League Baseball -kausi 2000

text:
- Oakland voitti American Leaguen West Divisionan puoli voittoa ennen Seattlea pelattuaan yhden pelin vähemmän kuin Mariners. Athleticsia ei vaadittu pelaamaan 162. peliään, sillä vaikka Oakland olisi hävinnyt tämän pelin, heidän keskinäiset ottelunsa Seattlen kanssa olisivat antaneet divisioonavoiton heille. Uusintaa ei olisi pelattu, koska myös divisioonan kakkonen pääsi villillä kortilla jatkoon.
- Ensimmäisen kerran MLB:n historiassa kaikkien joukkueiden voittosuhde asettui .400 ja .600 väliin.


title: Major League Baseball -kausi 2000

text: Kauden pudotuspelit pelattiin 3.-26. lokakuuta 2000.


title: Harkovan kuvernementti

text: Harkovan kuvernementti (, ) oli Venäjän keisarikunnan kuvernementti vuosina 1835—1918. Harkovan kuvernementtia edelsi Sloboda-Ukrainan kuvernementti vuosina 1765-1780 ja 1796—1835 () ja Harkovan käskynhaltijakunta vuosina 1780—1796 (Харьковское наместничество).


title: Harkovan kuvernementti

text: Näitä ennen seutu muodosti Sloboda-Ukrainan. Se oli slobodojen lisääntyessä muotoutunut, Moskovan Venäjän lounaisille rajaseuduilla sijainnut, alkujaan melko suurista vapauksista nauttinut alue. Svobodat olivat tyypillisesti 15-25 vuoden verovapauden tarjonneita kyläyhteisön tyyppisiä erityisalueita, joita varakas suurtilallinen perusti mailleen. Etuuksilla kymmeniä tuhansia uudisasukkaita saatiin houkuteltua muuttamaan muun muassa Kultaisen ordan jäljiltä harvaanasutuille "villeille" maille. Asutuksen laajentuessa 1600-luvun puolivälissä Venäjä järjesti seudulle aluehallinnollisen rykmenttijärjestelmän (esimerkiksi "Harkovan rykmentti").


title: Harkovan kuvernementti

text: Kuvernementin naapureina olivat vuonna 1917: etelässä Jekaterinoslavin, lännessä Pultavan, luoteessa Tšernihivin, pohjoisessa Kurskin ja Voronežin kuvernementit. Idässä Harkovan kuvernementti rajoittui Donin kasakoiden alueseen ().


title: Harkovan kuvernementti

text: Harkovan kuvernementti jakautui kihlakuntiin (ujezd), joita vuonna 1897 oli 11 kappaletta. Kuvernementin keskuskaupunki oli Harkova, jossa asui 173 989 henkeä (vuonna 1897).


title: Harkovan kuvernementti

text: Kuvernementissä asui vuonna 1897 yhteensä 2 492 316 asukasta. Väestöstä 85,3 prosenttia asui maaseudulla. Etniseltä taustaltaan alue oli selkeän ukrainalainen. Kuvernementin väestön suurimmat etniset ryhmät olivat ukrainalaiset (82,7 %) ja venäläiset (16,3 %). Äidinkielen osalta suurimmat kieliryhmät olivat (1897) ukraina (80,6 %), venäjä (17,7 %), jiddiš (0,5 %), valkovenäjä (0,4 %), saksa (0,4 %) ja puola (0,2 %). Joku muu äidinkieli oli 0,2 prosentilla väestöstä.


title: Harkovan kuvernementti

text: Venäjän keisarikunnan hajottua Harkovan kuvernementin alueesta tuli osa Ukrainan sosialistista neuvostotasavaltaa.


title: Pampasuohaukka

text: Pampasuohaukka ("Circus buffoni") on haukkojen heimon petolintu. Sitä tavataan Argentiinassa, Boliviassa, Brasiliassa, Chilessa, Kolumbiassa, Ranskan Guayanassa, Guyanassa, Paraguayssa, Surinamessa, Trinidad ja Tobagossa, Uruguayssa ja Venezuelassa. Vaelluslintuna sitä on tavattu Falklandin saarilla (Malvinas) ja Panamassa.


title: Pampasuohaukka

text: Sitä esiintyy hyvin laajalla alueella, ja sen populaatio on pienenemässä, mutta sitä pidetään toistaiseksi elinvoimaisena. Sen elinpiiriä ovat ensisijaiset erilaiset subtrooppiset ja trooppiset suotyypit 300–1 000 metrin korkeudessa, mutta sitä tavataan myös viljellyillä mailla, heinäaroilla, kuivilla savanneilla ja yli 8 hehtaarin kokoisilla ajoittain kuivuvilla järvillä.


title: Raitasuohaukka

text: Raitasuohaukka ("Circus cinereus") on haukkojen heimon petolintu. Sitä tavataan Argentiinassa, Boliviassa, Brasiliassa, Chilessa, Kolumbiassa, Ecuadorissa, Falklandin saarilla, Paraguayssa, Perussa ja Uruguayssa.


title: Raitasuohaukka

text: Sitä tavataan hyvin laajalla alueella. Vaikka sen populaatio on pienenemässä elinalueiden tuhoutumisen, ampumisten, kosteikkojen kuivattamisen ja tuhohyönteismyrkkyjen liiallisen käytön vuoksi, se on kuitenkin elinvoimainen.


title: Raitasuohaukka

text: Sen elinpiiriä ovat ensisijaisesti lauhkean vyöhykkeen heinäarot, mutta myös subtrooppiset ja trooppiset viljellyt alueet (ei pesintää), entiset metsät, ylävät heinäarot, pensastot ja erilaiset suotyypit aina 4 500 metrin korkeuteen.